Warna Cat Ideal Untuk Kediaman, Jangan Sampai Tersalah Pilih

Warna cat ideal untuk kediaman, jangan sampai tersalah pilih. Memang agak  sukar untuk menentukan jenis warna yang akan digunakan sebagai warna utama agar ianya nampak sepadan dengan perabot yang telah kita pilih. Terdapat beberapa faktor yang wajar diberikan pandangan yang serius seperti kombinasi warna asas serta utama dan jenis ruangan yang akan dicat.

Anda pasti tidak mahu kelihatan sama warna dengan rumah orang lain bukan? Sebagai pemilik kediaman anda tentunya ingin muncul dengan idea tersendiri untuk mewarnai mahligai indah yang diidam-idamkan selama ini.

Berikut beberapa panduan pemilihan warna yang boleh anda terapkan di kediaman anda nanti.

TRY AND ERROR DI RUANGAN YANG KECIL

Saat ini anda masih lagi was-was dengan pilihan warna yang ada, jadi cuba dahulu di ruangan dinding yang kecil saiznya agar anda nampak kesannya setelah cat ditepek ke atas dinding. Ataupun anda boleh memilih dinding yang mudah untuk dilihat dan suai padankan perabot anda dengan dinging percubaan tersebut. Tetapi jika ianya nampak tidak sesuai, anda boleh tutupi kesilapan tersebut dengan hiasan wallpaper yang sesuai mengikut cita rasa anda sendiri.

PILIH WARNA YANG SESUAI DENGAN MOOD ANDA

Tahukah anda jika anda tersalah memilih warna untuk bilik tidur, anda akan rasa susah untuk tidur seperti diganggu dan ia mempengaruhi kadar rehat anda dan kesan buruknya amat nyata di pagi hari selepas anda bangun dari tidur yang tidak lena. Oleh itu, pemilihan warna neutral seperti biru air laut serta hijau muda amat sesuai.

PERIKSA DAHULU ADAKAH WARNA CAT SESUAI DENGAN PENCAHAYAAN DI KEDIAMAN ANDA

FAHAMI SUSUNAN KELUARGA WARNA DARI CERAH HINGGA KE WARNA GELAP SERTA KETAHUI JUGA JUMLAH KECERAHANNYA

Berikut adalah di antara dua sebutan yang popular dalam penentuan kadaran warna iaitu Hue dan Saturation. Merah dan biru adalah warna hue. Nilainya bergantung kepada tahap keterangan atau kegelapan sesuatu warna tersebut.

Saturation pula adalah tentang tahap kepekatan sesuatu warna tersebut. Ianya amat penting kerana cara ini dapat menentukan kombinasi warna yang akan anda gunakan samada kuning terang bercampur biru muda atau sebagainya.

UJI WARNA PILIHAN SECARA TERUS PADA DINDING UTAMA PADA SKALA KECIL

Anda boleh cuba padankan segala pilihan warna terus ke atas dinding. Tetapi anda perlu bersedia dengan cat warna asal dinding, kerana anda perlu menutupnya kembali jika segala warna yang anda cuba tidak menetapi citarasa anda. Ini kerana di peringkat permulaan tadi, anda hanya bayangkan warna yang mengikut katalog yang disediakan, tetapi anda kini membawa pulang beberapa sampel yang bersesuaian.

PEMILIHAN WARNA MENGIKUT SKALA LINGKARAN WARNA

Senjata utama para designer adalah skala lingkaran warna. Ianya membantu mereka dalam pemilihan kombinasi warna yang tetap. Contohnya, padanan warna merah terang dan hijau muda merupakan padanan ideal untuk tema gelap-terang. Skala ini membantu adunan warna tersebut tampak hebat apabila diaplikasikannya nanti.

Anda ingin tak memiliki set sofa yang cantik keluaran jenama Ella Furniture?

Jom sertai peraduan rakam video dan menang Ella Furniture. Anda berpeluang untuk memenangi set sofa bernilai RM12,000!

Bagaimana caranya? Mudah sahaja! Follow akaun tiktok rasmi Impiana dan Ella Furniture sekarang.

Rakamkan video berdurasi 1 minit mengapa anda mahukan set sofa baharu dari Ella Furniture.

Muatnaik rakaman video tersebut di akaun TikTok, Instagram atau Facebook peribadi anda.

Jangan lupa untuk tag Impiana dan Ella Furniture berserta hashtag #EllaXImpiana #EllaXSelebriti

Makesure akaun media sosial peribadi anda disetkan mod public! Sertai sekarang!

Rak tv untuk bilik sempit, rumah pangsapuri, modal hanya RM2000. Tinggal di pangsapuri dengan keluasan terhad tidak seharusnya menjadi halangan untuk menghias kediaman mengikut cita rasa anda. Asalkan ada kemahuan dan sedikit kreativiti, keluasan kediaman yang terhad boleh tampak luas serta selesa untuk didiami.

Keseimbangan dan keharmonian amat penting dalam menghias pangsapuri. Perabot, kemasan, dan aksesori hiasan harus seiring dengan skema dekorasi yang anda pilih. Oleh kerana keluasan yang terhad, pilih konsep dekorasi yang tidak memerlukan banyak perabot.

Melalui satu hantaran dilaman Facebook, Azma Affandi telah berkongsi tip menghias kediaman pangsapuri miliknya. Dengan keluasan 850 kaki persegi, beliau perlu bijak memilih perabot dan susun atur yang sesuai agar keluasan rumah yang terhad tidak kelihatan terlalu padat.

Fokus utama dekorasi Azma ialah di bahagian ruang bilik tidur utama. Dengan keluasan bilik 10 𝚡 12 kaki persegi, beliau perlu bijak memilih perabot yang sesuai serta menyesuaikan dengan bajet yang beliau ada.

“Saya berhajat untuk membeli rak televisyen yang sudah siap untuk bilik tidur utama. Masalah timbul apabila lebar bahagian dalam cabinet semuanya melebihi satu kaki. Jika saya tetap juga memilih rak tersebut maka ruang bilik akan bertambah sempit,” jelasnya.

Menurut Azma, puas juga beliau memikirkan bagaimana untuk mencantikkan bilik tidurnya. Beliau tetap juga mahukan rak televisyen ada di dalam bilik. Tidak terburu-buru membuat keputusan, beliau mencari info terlebih dahulu sebelum membuat pilihan.

“Saya berusaha untuk mendapatkan rak televisyen yang sesuai untuk bilik tidur utama. Saya lakar, ukur dan tempah sendiri rak televsiyen mengikut keluasan dan kesesuaian bilik yang sempit,” kata wanita ini lagi.

Bagi merealisasikan impian untuk memiliki rak televisyen di bahagian ruang bilik utama, Azma telah menempah rak tersebut dengan seorang tukang kayu. Mujur juga tukang kayu tersebut faham dengan hasil lakaran yang dibuat oleh Azma.

“Alhamdulillah selepas memberitahu dan menunjukkan hasil lakaran yang saya buat kepada tukang kayu, beliau sanggup membuatkan rak televisyen tersebut mengikut keluasan terhad bilik.

“Dengan kos lebih RM2000 termasuk kos tambang lori kerana lokasi yang jauh, akhirnya saya dapat memiliki rak televisyen seperti yang diinginkan. Memang menjadikan kebiasaan perabot yang ditempah harganya lebih mahal berbanding perabot yang sudah siap,” katanya.

Walaupun terpaksa mengeluarkan kos yang sedikit tinggi untuk mendapatkan rak televisyen impian di bilik tidur utamanya, Azma tidak kisah. Beliau amat berpuas hati dengan hasil reka ciptanya sendiri.

Ada banyak cara untuk kita menghias deko rumah yang kecil tanpa perlu mengeluarkan belanja yang banyak. pilihannya terletak di tangan anda. Paling penting, biar sedap mata memandang setiap kali pulang selepas penat bekerja. Apabila rumah tersusun cantik, hati kita pun tenang dan senang.

Tugas mendekorasi rumah memang mencabar, apatah lagi jika ruang kediaman terhad. Pada masa sama, kita pula teringin letak pelbagai jenis perabot dan perhiasan idaman.

Bagaimana caranya supaya rumah yang sempit nampak luas?

Berikut dikongsikan tip menghias kediaman yang terhad keluasannya:

*Suai padan perabot yang anda ada. Elak menambah perabot.

*Perabot, kemasan, dan aksesori hiasan harus seimbang dan harmoni.

*Pilih warna putih atau krim untuk memberikan kesan ruang yang lebih luas.

*Pilih perabot yang tahan lama dan berpatutan harganya. Banyak barang atau perhiasan murah tetapi kelihatan mahal dan mewah.

*Gunakan cermin hiasan pada dinding untuk memberikan kesan ruang yang nampak lebih luas.

Jimat RM 480-500 Hasil Kebun Sekangkang Kera Ni. Umum tahu, berkebun bagus untuk kesihatan terutamanya mengurangkan tekanan imosi. Sebab itu, berkebun antara aktiviti yang menjadi popular ketika Perintah Kawalan Pergerakan (PKP) yang lalu.

Sudah setahun kebun ni sejak pindah di rumah ni. Percaya atau tidak dari kebun kecil ini saya berjaya jimat duit sayur saya dalam RM480-RM500 dalam setahun ini! Saya pemakan sayur tegar. Setiap kali makan mesti ada sayur. Seminggu perbelanjaan sayur saya seorang RM10. Sebulan RM40-RM50. Ini baru saya seorang bayangkan kalau keluarga besar berapa banyak boleh jimat

Yang follow perkembangan kebun mini dan raised bed saya mesti tahu bagaimana rupa awal depan rumah sebelum saya bertanam sayur di situ. Hanyalah dipenuhi lalang sahaja. Tapi tak sampai seminggu lalang tu hilang dan bertukar jadi taman kebun dikerjakan saya. Selama tempoh setahun pindah di rumah ini terlalu banyak hasil sayuran yang saya tuai.

Dengan perancangan yang baik saya dapat memaksimukan penggunaan ruang yang kecil untuk menghasilkan makanan saya tanpa perlu membazir ruang menanam sejenis sayur dengan banyak dan tidak termakan. Saya tanam apa yang saya makan sahaja dan untuk elakkan bosan makan sejenis sayur saya tanam pelbagai sayuran dengan jumlah secukup yang saya makan dan selepas mengambil kira tempoh tuaiannya.

Selain daripada membekalkan sayuran segar dan sihat ia juga merupakan taman untuk melepaskan lelah selepas seharian bekerja. Kehidupan sosial saya semakin baik di mana saya mendapat lebih ramai rakan-rakan baru dan kualiti pekerjaan saya juga jadi lebih baik sejak berkebun.

Penggunaan ruang semaksima mungkin. Dalam satu raised bed tanam campuran pelbagai sayuran.

Hasil tuaian kobis putih yang lepas.

Hasil tuaian kobis unggu

Selit juga sedikit tanam bunga untuk ekosistem (menarik serangga untuk pendebungaan)

Lobak putih yang comel sudah muncul


(GAMBAR) 10 Koleksi Meja Makan Ini Ubah Penampilan Ruang Sekelip Mata

Stail abad pertengahan dilihat sebagai suatu trend yang timeless dan sentiasa mendapat tempat di hati pengguna. Mula dikembangkan seawal pertengahan tahun 30-an lagi, stail ini amat sesuai untuk mereka yang gemarkan dekor simple but elegant. Dengan motto form follows function, deko abad pertengahan amat menitikberatkan fungsi dan bentuk yang sederhana bagi sesuatu perobot. Potongan yang bersih, bentuk organik lembut dan warna natural yang digunakan menjadikan stail ini tidak lapuk ditelan zaman.

IMPIANA paparkan 10 inspirasi ruang makan yang menerapkan unsur abad pertengahan yang pasti memikat hati!

Sumber : Pinterest

Jangan panik! Yang digantung adalah lampu ruang. Dahulu lampu seumpama ini dilihat tiada apa yang istimewa. Cukup sekadar lampu gantung yang memberi cahaya kepada ruang. Malah adakala terendak pun tiada cukup sekadar mentol. Manakala bagi yang mempunyai cita rasa barat(pada ketika itu), pasti mempunyai inisiatif mencari bekas hiasan atau terendak lampu untuk ruang kediaman. Itu pun tidak ramai yang mempunyai kesedaran seumpama ini. Lampu hanyalah lampu. Itu sahaja….

Namun kini ramai di kalangan kita sedar, pencahayaan itu penting. Bekas dan persembahan lampu juga penting dan ada di antara lampu ini berinspirasikan rekaan lampu-lampu lama di masa lalu. Malah kehadiran lampu gantung di ruang kediaman bukan sahaja atas dasar menerangi ruang dengan lebih fokus, juga membentangkan keselesaan untuk mata dan memberi suasana santai serta elegan.

Pereka melihatnya sebagai satu ruang yang boleh diperbaiki juga diperkembangkan. Daripada rekaan ringkas, seperti terendak menjadi pelbagai bentuk dan tekstur. Malah pereka mengambil pelbagai inspirasi dari sekitar alam. menjadikan lampu ini begitu istimewa dan menjadi tumpuan di dalam kediaman. Umpama barang kemas dalam sebuah ruang. Kesan sinar yang dihasilkan juga pelbagai ragam. Pilihlah sebuah atau segugus yang mana kini rekaan lampu gantung begitu berani menampilkan lampun gantung bentuk sekumpulan atau tiga serangkai menjadi keunikan pada rumah anda. Apa yang penting pilihlah rekaan dan warna yang sesuai dengan konsep keseluruhan kediaman. SIMPLE-SIMPLE JE DI IMPIANA.

Kegemilangan dapur Eropah telah tersohor ke seluruh dunia. Mungkin ramai yang menyangka gaya Inggeris merupakan ilham rekaan yang cukup hebat. Sebenarnya sentuhan Perancis lebih berseni dan tampil romantis. Panel kabinet dibuat halus baik tema kedesaan Perancis mahu pun kediaman agamnya. Seperkara yang dapat kita lihat adalah perincian pada kabinetnya, bahagian serombong pemerangkap asap masakan dan kemasan lantainya yang adakala begitu berani buat sebuah dapur.

Jom kita cuci mata dengan ilham hebat dengan suasana romantis ini….siapa tahu anda jatuh hati dengan ilhamnya…Simple-simple je di IMPIANA

Melangkah masuk ke kediaman yang telah dihuni hampir empat tahun ini, eksperimentasi pelbagai jenis konsep cuba diterapkan pada setiap aspek dekorasinya. Tiada spesifikasi konsep tertentu kerana pemilik lebih selesa menghias kediaman dengan gaya eklektik dan lebih gemar menghias kediamannya mengikut cita rasa sendiri berdasarkan apa yang beliau gemari. Jom kita lihat hasil dekorasi Puan Suzana Ahmad. Segala-galanya dilakukan sendiri tanpa mengupah interior designer.

Konsep kediaman ini lebih bergaya eklektik. Saya tidak ada dan tidak terlalu mengikut konsep tertentu. Jika dilihat, dekorasi kediaman ini lebih kepada mix contemporary, ia memiliki sentuhan daripada kebanyakan negara Asia seperti Indonesia, India, Kemboja, serta sedikit esen oriental. Saya juga suka menerapkan gandingan konsep East and West, luxe and affordable, wood and steel pada setiap aspek dekorasi kediaman ini”.

Dari segi pemilihan perabot pula, meskipun ia tampak unik dan berbeza, namun hakikatnya kebanyakannya hanya dibeli di Malaysia seperti di Bauhaus, Urban Culture, Art Inspired, SSF dan sebagainya. Apa yang penting adalah ketika membeli sesuatu perabot mahupun barang-barang, perlu bijak memilih dan perlu tahu susun atur yang sesuai dan tepat,” jelas Suzana panjang lebar.

Ketika penulis bertanyakan mengenai gaya dan cara beliau dalam menghias dekorasi kediaman kerana beliau nyata mempunyai sentuhan tersendiri, serta bijak bermain dengan susun atur dan pemilihan perabot bagi menghiasi sudut kediaman, pemilik menambah;

Setiap orang mempunyai gaya tersendiri dalam menghias rumah. Bagi saya, saya suka membeli sesuatu mengikut cita rasa dan apa yang saya gemari kemudian baru disesuaikan dengan susun atur dan suai padan mengikut keseluruhan konsep. Berbanding menentukan konsep dari awal. Sebagai contoh, saya membeli meja kopi pada ruang tamu ini terlebih dahulu, kemudian barulah dipadankan dengan sofa, kerusi kayu dan elemen-elemen lain bagi melengkapkan ruang ini,” jelas Suzana yang memiliki bakat semula jadi dalam menghias dan turut menjadi pengatur hiasan dalaman secara separuh masa.

TRANSFORMASI RUANG PATIO
Selain itu, keistimewaan kediaman ini apabila ruang santai yang menempatkan bench dan lantai parquet menjadi ruang kegemaran seisi keluarga mahupun tetamu yang datang berkunjung. Ruang ini pada asalnya merupakan ruang patio namun pengubahsuaian dilakukan bagi memberi lebih keluasan pada ruang tamu utama serta memaksimumkan pencahayaan dengan penambahan tingkap kaca yang besar dan luas. Bukan itu sahaja, kolam air sengaja dibina sebagai water feature bagi menghasilkan elemen bunyi jatuhan air untuk wadah halwa telinga manakala kehadiran dedaunan hijau pula cukup menyejukkan pandangan tatkala berada di ruang ini, sekali gus mencetuskan suasana bagaikan berada di resort peranginan. Transformasi ruang ini nyata berbaloi apabila ia berjaya menambah keluasan dan mencipta suasana yang diimpikan.

DOMINASI LUKISAN, BINGKAI GAMBAR DAN ARCA
Ketika memerhatikan jenis hiasan yang ada pada kediaman ini, pemilik nyata berjiwa seni, menghargai karya seni yang penuh nilai artistik. Justifikasi ringkas, apabila hasil kerja seni seperti bingkai lukisan, bingkai gambar dan hiasan arca jelas mendominasi dekorasi pada kediaman ini. Kebanyakannya dipamerkan pada dinding serta sudut-sudut tertentu seperti laluan tangga, ruang menonton televisyen, ruang tamu, dapur mahupun hiasan arca sebagai feature wall di bilik tidur utama.

Kini, setelah hampir empat tahun kediaman ini dihuni, pemilik ternyata puas dengan dekorasi yang diserlahkan dengan cita rasa sendiri. Apa yang pasti pemilik sememangnya memiliki sentuhan unik dan tersendiri dalam mengekspresikan kreativiti serta menentukan dekorasi kediaman untuk keselesaan keluarga.


Tanam Kunyit Macam Ni Bawah Teduhan, Daun Jadi Lebar Dan Tak Kuning

Kunyit, antara tanaman herba yang mesti ada di kebun. Walaupun ia mudah untuk dibiakkan, namun ramai yang gagal mengekalkan pertumbuhan kunyit yang optimum. Antara isu yang kerap dialami adalah sebahagian daun menguning dan kering.

Nak cerita cara saya tanam kunyit. Sebab Ada jumpa beberapa post yang kunyitnya kering, layu dan mati.

Saya juga baru je belajar menanam guna Polly beg ni baru sangat dalam 4-5 bulan lebih kurang. Pengalaman saya, kunyit memerlukan kondisi lembap dan tidak terlalu panas. Jika terdedah di bawah terik matahari ditambah dengan tanah yang kering, ia akan menyebabkan daun mula kekuningan. Tambahan, jika pokok terdedah kepada terik matahari petang.

Di rumah, saya tanam di dalam polibeg dan disusun di tepi rumah yang terlindung dengan pokok rambutan. Hasilnya daun lebih lebar dan hijau. Untuk baja, saya smenggunakan baha urea atau nasi basi yang diletakkan sikit-sikit pada tanah lepas digemburkan

1 bahagian Sekam bakar
3 bahagian Sabut kelapa (cocopeat)

Alhamdulillah Dari 3-4 pokok kini sy mendapat 37 pokok

Kebaikkan guna cocopeat, medium tanamanya tidak cepat kering dan tak eprlu siraman yang kerap. Jika musim hujan, walau terdedah paa hujan yang banyak medium nya tidak bertakung air mahupun padat. Hal ini menggalakkan pertumbesaran akar secara sihat. Secara tidak langsung hasil daun pun lebar dan isi kunyit banyak

Adakah anda rasa seperti seluruh rumah anda berbau hancing dan busuk seperti di kedai menjual haiwan? Bau ini mungkin disebabkan oleh najis kucing anda dan ditambah pula dengan bulu mereka yang ada melekat di karpet dan perabot, menjadikan rumah tidak selesa dihuni. Walau sayang bagaimana pun anda kepada kucing, tak mungkin ada yang sanggup tinggal di rumah berbau dan kotor.

Jadi bagaimana nak hilangkan bau tidak menyenangkan ini buat selama-lamanya tanpa perlu mengorbankan haiwan kesayangan? Anda boleh saja gunakan pencuci yang terdapat di rak-rak supermarket ataupun, anda boleh cuba menggunakan bahan semula jadi yang boleh didapati dirumah. Anda juga boleh mengurangkan bau busuk dengan meletakkan litter box kucing di tempat yang terbuka dan jauh dari kawasan berkumpul. Disamping itu, pastikan anda mengekalkan kebersihan di rumah dan juga kebersihan si comel agar udara dikediaman sentiasa segar dan bebas dari bau kucing.

CARA 1 : Gunakan cuka

Hilangkan bau air kencing dengan menggunakan pembersih yang diperbuat daripada cuka putih. Letakkan satu bahagian air dan satu bahagian cuka putih dalam botol semburan. Kemudian, semburkan campuran tersebut di kawasan yang berbau. Biarkan cuka selama beberapa minit supaya ia dapat menyerap sekali bau air kencing kucing.

CARA 2 : Cuba pembersih enzyme

Air kencing kucing terdiri daripada komponen-komponen yang memerlukan enzyme untuk dibersihkan. Anda boleh dapatkan pembersih enzyme di mana-mana petstore atau secara online. Ikut arahan pada label dengan teliti untuk digunakan pada kawasan yang berbau kucing.

CARA 3 : Sapukan penyegar udara semulajadi

Satu lagi cara yang anda boleh cuba untuk menghilangkan bau kucing adalah dengan menggunakan penyegar udara semula jadi dibuat daripada baking soda. Campurkan 1 sudu teh baking soda dengan 1 sudu teh serbuk kayu manis, 1 sudu teh serbuk cengkih, dan 1 cawan herba seperti rosemary atau lavender kering. Renjiskan pembersih pada permaidani atau pada perabot yang mempunyai bau kucing. Biarkan sekurang-kurangnya satu jam dan kemudian vakum sehingga betul-betul puas hati.

CARA 4 : Dapatkan khidmat profesional

Jika rumah anda berbau pintu kucing dan pembersih biasa tidak berjaya menyingkirkannya, sila dapatkan bantuan pembersih profesional. Cari pembersih permaidani profesional untuk menangani apa-apa kesan dan menghilangkan bau kucing pada permaidani anda. Dan dapatkan khidmat pencuci lantai profesional yang boleh datang kerumah untuk menghilangkan bau pada kayu atau jubin. Kebanyakan pembersih profesional memang sudah mahir dalam mengeluarkan bau yang berkaitan kucing di rumah.

CARA 5 : Kosongkan bekas pasir secara teratur

Perikasa bekas pasir kucing anda sekurang-kurangnya sekali untuk dua kali dalam sehari. Cedok dan keluarkan apa-apa najis dan gumpalan air kencing dari bekas secepat mungkin supaya bau tidak dibiarkan ‘berlegar-legar’ diudara terlalu lama. Latih kucing anda untuk menggunakan bekas pasir agar anak-anak bulu ini tidak terbiasa kencing di kawasan lain didalam rumah anda.

CARA 6 : Pastikan anda mempunyai lebih dari satu bekas pasir

Letakkan bekas pasir dibeberapa tempat berbeza dan bersihkannya dengan kerap. Lebih-lebih lagi jika anda mempunyai lebih dari seekor kucing, mempunyai bekas pasir yang berbeza buat setiap kucing akan mengurangkan risiko bau busuk. Pastikan setiap kucing mempunyai privasi semamsa menjalankan ‘projek’. Dengan mempunyai lebih dari satu bekas pasir, anda juga dapat mengelakkan daripada perlu membasuh sebuah bekas yang dipenuhi najis busuk yang datang daripada beberapa ekor kucing.

CARA 7 : Vakum tempat bermain kucing

Gunakan vakum khas untuk membersihkan bulu-bulu haiwan kesayangan anda itu. Vakum seluruh kawasan dan tempat kegemaran si bulu untuk bermain. Pastikan juga anda vakum perabot, karpet, dan celah-celah almari atau pasu serta kawasan lain yang berpotensi. Cuba untuk vakum kawasan-kawasan ini seminggu sekali supaya tidak ada bulu atau kotoran kucing yang akan membawa kepada bau busuk.

CARA 8 : Pastikan kawasan makan kucing bersih

Untuk mengurangkan bau di rumah anda, kekalkan kebersihan bekas makanan dan minuman kucing. Elakkan membiar makanan semalaman tanpa dibasuh bekasnya. Dengan memastikan bekas makanan sentiasa terjaga dan dibasuh bersih, ruangan dirumah anda akan terjamin bebas bau busuk dan bebas bakteria merbahaya.

CARA 9 : Bawa kucing anda grooming

Sentiasa pastikan kucing di groom bersih dan kemas. Jadikan ia rutin sekurang-kurangnya seminggu sekali untuk memberus buku, trim kuku dan membersihkan telinga kucing daripada segala kotoran dan kuman yang menyebabkan bau kurang menyenangkan.

CARA 10 : Bawa kucing berjumpa doktor haiwan jika bau tidak hilang

Jika anda telah cuba membersihkan kawasan kucing anda dan masih lagi gagal menghilangkan bau busuk kucing, cepat-cepat bawa si bulu berjumpa doktor haiwan. Boleh jadi, bau tersebut disebabkan penyakit atau jangkitan kuman yang memerlukan perhatian segera.

Pasti segelintir di kalangan anda yang pernah membeli barangan elektronik buatan dari negara China secara dalam talian. Namun setelah barang tersebut sampai di rumah, ia tidak boleh diguna pakai di rumah.

Ini kerana, kebanyakkan barangan elektronik buatan dari negara China menggunakan kepala plug khas dari negara tersebut. Oleh itu, anda tidak dapat menggunakannya di rumah anda.

Jadi, bagaimana cara yang boleh anda lakukan agar barangan elektronik tersebut dapat diguna pakai di rumah anda? Jangan bimbang, caranya mudah sahaja.

Apa yang perlu anda lakukan adalah menukar kepala plug barangan elektronik tersebut kepada kepala plug khas dari negara Malaysia. Ingin tahu bagaimana caranya? Mari IMPIANA kongsikan bersama anda.

Anda boleh mengetahui caranya dengan menonton video segmen Tip Impiana kali ini pada pautan di bawah:;

Pandemik corona memaksa pemilik rumah bergegas mencari apa sahaja yang mungkin boleh mencegah kehadiran virus ini dari menjangkiti atau menjadikan kediaman mereka sebagai habitat. Secara tidak langsung ia memberi peluang kepada peniaga atau pengusaha untuk menghasil dan menjual pelbagai peranti untuk memenuhi permintaan. Sampai ada sesetengah produk “over claim”. Jadi, anda sebagai pengguna harus berhati-hati dan bijak memilih.

ANtara peranti yang sedang meninkat tinggi permintaanya adalah UVC light yang dikatakan berupaya membasmi pelbagai jenis kuman dan virus termasuk covid-19 dengan mudah tanpa pengguanaan sebarang bahan kimia. UVC light menggunakan lampu UV atau ultraviolet yang digunakan secara meluas dalam membasmi kuman dan virus terutamanya di hospital.

Nampak memang mudah membasmi menggunakan UVC light berbanding semburan alkohol macam pistol tu. Namun menurut FDA (U.S. Food & Drug Administration) pendedahan UVC Light menyebabkan anda terdedah kepada radiasi. Pendedahan lampu UV yang tinggi akan menyebabkan radiasi pada kulit dan antara punca kepada beberapa masalah kesihatan yang lain


Cara Semai Biji Benih Sayur Dalam Cawan Paling Mudah Dan Menjadi

Selesai musim PKP, kelihatan ramai yang suka berkebun. Tak kira lah yang tak ada tanah pun cuba berjinak-jinak bercucuk tanam menggunkan pasu sebagai wadah.

Menyemai biji benih sayur yang bersaiz halus seperti sawi, bayam dan sebagainya memang tak susah. Tapi salah teknik, bukan benih tak bercambah sahaja yang dirisaukan, tetapi sayur hidup terlalu rapat hingga menyebabkan saiz matang terlalu kurus atau kecil. Tambahan, apa pun jenis tanaman jika di tanam di dalam pasu kaedah dan rawatannya sedikit berbeza dari yang di semai terus atas batas tanaman

YANG PERTAMA- Tanah
Tak kisah nk guna tanah organik ke tanah bakar ke cocopeat ke, nak campur ngn tanah merah pn boleh.. kalau tanah tu elok utk tanaman elok la utk semaian.. bab tanah pun kena hati2 nak guna elok cuba dulu.. tanah PANAS pokok blh mati tau..

YANG KE2 – Benih
CARA RAJIN = Letak tanah dlm pasu, lubangkan di tengah sikit, letak benih & kambus tanah..
CARA MALAS = Tabur je benih dlm pasu bila dh 4 daun baru alih satu persatu, benih tak semuanya tumbuh.. CikSue mmg guna cara malas nie

YANG KE3 – Semai
Masa semai benih tu bagi je dia kena panas pagi.. CikSue mmg tak pernah bungkus ngn kain hitam ke plastik hitam ke kotak hitam ke bila kena panas pagi dia akan tumbuh dengan sihat.. tak la tinggi melayut je macam cacing, daun pn tak nampak

YANG KE4 – Air
Bab air tak payah rajin sgt nk jirus hari2. Cukup sekadar basahkan tanah je.. kalau hari kedua tanah tu masih basah takyah la jirus.. sng kan?

YANG KE5-Baja
Nak ank2 hijau kita tu gemuk kene la bagi makan. Lagi senang guna baja AB sebab baja nie jenis cecair, cepat serap & senang nak bancuh cair.. budak kecik bagi baja cair je jgn banyak kang meninggal pulak dia

Nie CARA SENANG dari CikSue.. harap bermanfaat kepada semua yang baru nak belajar menanam sayur.. Selamat mencuba

5 langkah mudah untuk pangkas pokok muda yang ramai tak tahu. Jangan takut untuk mencantas atau memangkas pokok dan tumbuhan renek di laman rumah anda. Hanya beberapa minit sahaja perlu diperuntukkan untuk memangkas softscape yang terdapat di halaman rumah supaya ia sentiasa berdaun lebat, berbunga dan sihat.

Namun, kita sering mengabaikan dan tidak melakukan proses pangkas pokok dengan betul dan secara berjadual. Ini disebabkan kita kurang terdedah kepada pengetahuan dan beranggapan kerja-kerja pemangkasan memerlukan peruntukan masa yang lama. Ada pula yang khuatir, jika pemangkasan dilakukan ia akan menyebabkan pokok tidak cantik dan mati. Hakikatnya, jika ia dilakukan secara berjadual dengan teknik yang betul, ia dapat membantu anda untuk memastikan laman rumah sentiasa rapi dan indah.

Oleh itu, ikuti langkah-langkah dan tip yang telah disediakan untuk memastikan anda menguasai teknik pangkas pokok yang betul.

Sebab untuk melakukan pemangkasan pokok muda

5 langkah untuk memangkas pokok muda

1. Buang bahagian yang telah rosak, mati atau hampir mati, kering dan berpenyakit. Pastikan silara pokok diperiksa rapi untuk mengenal pasti dahan atau ranting yang berpotensi menjadi ancaman kepada pokok.

2. Pilih leader (batang pokok utama) yang paling stabil dan kukuh. Untuk mendapatkan pokok yang cantik dan berkualiti, hanya sebatang leader yang diperlukan untuk menyokong keseluruhan struktur pokok. Jika terdapat lebih leader, pemangkasan leader yang tidak kukuh perlu dilakukan segera. Kenal pasti terlebih dahulu leader yang paling tegak dan kuat untuk dijadikan penyokong struktur pokok.

3. Pilih dahan rendah (lowest permanent branch) yang paling kukuh dan sesuai untuk membentuk kanopi pokok. Kenal pasti dahan pokok yang paling bawah yang mempunyai sambungan yang paling baik dan cantik dengan Ia seharusnya dijadikan sebagai dahan pokok pertama dan buangkan dahan lain berhampiran dengannya untuk memberi ruang kepada ranting dari dahan tersebut bergerak bebas. Diameter ideal untuk dahan pertama haruslah separuh dari ukuran leader tempat dahan tersebut bersambung.

4. Pilih dahan kedua (scaffold branch). Scaffold branch ialah dahan yang tumbuh selepas lowest permanent branch. Ia berfungsi membentuk keseluruhan kanopi pokok. Pastikan scaffold branch yang dipilih mempunyai sambungan baik dan ukuran diameternya tidak lebih dari setengah ukuran Jarak antara scaffold branch perlulah seragam sama ada secara vertikal atau kedudukan jejarinya di sekeliling leader. Jarak vertikal antara dahan haruslah 18 inci untuk pokok besar manakala 12 inci untuk pokok kecil. Jarak jejari setiap scaffold branch haruslah seimbang antara satu sama lain mengelilingi leader.

5. Pilih temporary branch di bahagian bawah lowest permanent branch. Sebahagian atau hampir semua ranting atau dahan kecil yang terdapat di bahagian lowest permanent branch boleh dikekalkan sebagai temporary branch. Ia merupakan dahan yang berdiameter tidak lebih 2 inci dan bersambung terus dengan  Temporary branch amat penting di awal pertumbuhan pokok muda kerana ia membantu membentuk batang pokok yang kuat ketika proses fotosintesis berlaku. Apabila pokok mula matang dan meninggi, temporary branch perlu dibuang atau ia perlu dicantas apabila ukuran diameternya mencecah 2 inci.

Ramai yang cuba menanam semula sayuran dari keratan yang dibeli dari pasar. Tapi tak menjadi, IMPIANA kongsikan teknik betul tanam pokok sup, pokok tahan lama kalau ikut cara ini. Antara sayuran yang berjaya ditanam semula adalah seperti daun sup, pokok ketumbar, kangkung, lobak dan pelbagai lagi.

Sebenarnya, pokok ketumbar alah pada air. Hanya bahagian akarnya sahaja perlu bersentuhan dengan air. Tapi ramai yang rendam sampai pangkal batang dahan. Hal ini menyebabkan bahagian yang terendam rosak. Mudah sebenarnya untuk tanam pokok daun sup.

Jika anda masih merancang untuk menanam pokok ketumbar dari keratan yang di beli di pasar. Anda WAJIB ikut langkah mudah ini.

1.Tinggalkan batang daun ketumbar 1.5 inci dari akar dan pucuk-pucuk yang masih muda

2. Rendam bahagian akar sahaja di dalam air

3. Keesokan petangnya, bila dahan yang ditinggalkan dah nampak sihat, boleh dipindahkan ke tanah. Gunkan medium yang bercampur dengan pasir sedikit dan proses pemindahan sebaiknya dilakukan di waktu petang.

4. Tanam bahagian akar daun ketumbar sahaja. Kebiasaannya ramai yang tanam sampai tenggelam batang. Ini yang menyebabkan pokok ketumbar pada awalnya hidup namun tak tahan lama kerana pangkal batang yang tertanam menjadi basah.

Sumber: tanamitumudahkan.blogspot.my/

Pokok cili, daun ketumbar, pandan, daun sup, daun bawang, serai dan sebaginya ini sangat pentik ada di laman kita. Tanaman seperti ini amat digalakkan untuk menjimatkan kos perbelanjaan barang dapur tanpa kita sedari. Jom sama-sama kita bercucuk tanam untuk dijadikan sumber bahan masakan dan makanan kita sekeluarga.

Zaman dahulu kaedah pembungkusan sama ada makanan atau apa sahaja, daun lah menjadi waddahnya. Tapi sekarang plastik menjadi pengganti. Tahukah anda, pembungkusan menggunakan plastik amat berbahaya kepada kesihatan terutamanya apabila makan yang dibungkus berada dalam keadaan panas.

Paling banyak pun di pasaran kita boleh lihat daun pisang yang banyak digunakan. Mungkin kerana sumber daun ini semakin sukar diperolehi dan tidak lagi bersesuaian dengan era kita. Tapi anda tahu tak apa jenis daun yang sesuai dijadikan pembungkus makanan? Berikut adalah 10 jenis daun yang sesuai dibuat pembungkus makanan

1. DAUN PISANG

Daun pisang antara jenis pembungkus daun yang masih dipraktikkan sehingga kini. Untuk memastikan daun pisang lebih mudah digunakan dan tahan lebih lama, ia perlu di layur terlebih dahulu. Daun pisang sering digunakan untuk membungkus nasi, tempe, tapai dan pelbagai lagi.
Namun tidak semua jenis daun pisang sesuai digunakn sebagai pembungkus. Ini kerana ada bebrapa jenis daun yang akan meninggalkan kesan kimia pada makanan. Jadi, pisang yang sesuai dibuat pembungkus makanan adalah seperti pisang raja dan pisang batu.

2.Daun kelapa

Penggunaan daun kelapa sebagai pembungkus makanan agak bermusim. Kebiasaannya ia banyak digunakan ketika musim raya untuk membuat ketupat. Namun, hanya bahagian daun yang masih muda sahaja yang sesuai digunakan sebagai pembungkus. Jika menggunakan daun yang telah matang, Makanan akan terkesan seperti lebam.

Namun apabila daun kelapa yang tua di anyam, Ia boleh membentuk kelongsong atau sumpit untuk di isi barang.

3. DAUN RAMBAI

pada zaman dahulu,daun rambai kebiasaannya digunakan untuk tujuan membungkus kuih. Ini kerana tekstur daunnya yang lebih liat dan tahan berbanding daun pisang menjadikan ia lebih mudah digunakan. Namun kini, hanya segelintir masyarakat desa menggunakan nya untuk membungkus kuih seperti apam.

4. DAUN PANDAN

Penggunaan pandan sebagai pembungkus makanan amat terbatas. Ini disebabkan fizikal daun nya yang panjang dan tidak lebar. Namun ada sesetengah masyarakat menghasilkan anyaman dari daun pandan untuk dijadikan wadah pembungkus makanan. Selebihnya, daun panda hanya kerap digunakan sebagai penambah perisa dan warna kepada makanan. Antara makanan yang dibungkus menggunakan daun adalah seperti tepung pelita, bingka, dan talam.

5. DAUN TERATAI

Daun teratai sesuai dijadikan pembungkus makanan disebabkan oleh saiznya yang lebar di samping permukaannya tidak telus air.

6. DAUN GETAH

Seperti daun rambai, daun getah mempunyai sifat kenyal namun tidak bersaiz lebar. kebiasaannya, daun getah digunakan untuk membungkus sesuatu yang kecil seperti kuih. Jika diperhatikan, kini masih ada yang menggunakan daun getah untuk membungkus tapai dan pulut.

7. DAUN BEMBAN

Daun bemban adalah sejenis daun hutan yang agak sukar diperoleh. Ia kebiasaan nya digunakan untuk membungkus beras yang kemudiannya direbus menjadi nasi himpit. Bagi masyarakat orang asli, nasi akan di tanak di dalam buluh. Sebelum di masukkan beras, permukaan dalam buluh akan dilapisi daun bemban seperti membuat lemang. Apabila nasi telah amsak, hanya batang daun bemban yang perlu di tarik untuk mengeluarkan nasi. Tak perlu belah buluh tersebut.

8. DAUN KETAPANG

Dahulu, peranan daun ketapang seperti daun pisang. Ia kerap digunakan untuk tujuan membungkus makanan termasuk nasi, tempe dan sebagainya. Namun, pokok pisang hanya tumbuh di kawasan tertentu menyebabkan daunnya sedikit sukar untuk diperolehi.

9. DAUN JATI

Masyarakat indonesia gemar menggunakan daun jati sebagai pembungkus makanan. Tekstur dan kualiti daunnya seakan daun ketapang menyebabkan ia lebih mudah untuk dijadikan wadah bungkusan. Namun, Permukaan daunnya sedikit berbulu tidak memberi keselesaan kepada pengguna. Oleh itu, ia perlu dilepaskan dengan daun lain seperti daun pisang sebelum dibungkus bersama makanan.

10. DAUN PALAS

Daun palas seperti daun kelapa. Ia digunakan pada musim-musim tertentu terutamanya untuk membuat ketupat pulut atau di panggil ketupat palas. Daun palas juga merupakan tanaman hutan yang sukar diperolehi


Meja Kopi Yang Sesuai Untuk Peminat Gaya Moden & Unik

Tidak dinafikan, ada segelintir di kalangan anda yang gemar untuk meluangkan masa dan melakukan aktiviti riadah di ruang balkoni atau di kawasan laman kediaman.

Bukan sahaja ruang dalaman kediaman sahaja yang perlu dihias supaya tampak cantik, malah ruang riadah ini juga perlu dititikberatkan.

Ada pelbagai cara serta idea dekorasi untuk ruang balkoni dan kawasan laman kediaman menarik yang boleh anda lakukan antaranya menggunakan pemilihan aksesori seperti set meja kopi yang lengkap.

Bagi anda yang sedang mencari kelengkapan perabot meja kopi yang mempunyai gaya reka bentuk yang moden, anda boleh sahaja mendapatkan meja kopi dengan rekaan terbaharu ini.

Selain didatangkan dengan gaya rekaan terkini, meja kopi ini tampak unik dan lain daripada yang lain. Ia juga amat sesuai bagi anda yang gemarkan gaya konsep yang moden.

Jumlah mereka yang menyewa kediaman pada hari ini masih lagi tinggi. Ia berikutan harga pasaran rumah yang membebankan masyarakat kita untuk membeli kediaman sendiri. Jadi, pilihan yang terbaik adalah  dengan menyewa.

Walaupun menyewa, keinginan dan niat untuk mendekor kediaman sentiasa menjadi halangan. Ia disebabkan oleh peraturan yang telah ditetapkan oleh pemilik seperti tidak boleh mengecat, memaku, menebuk lubang dan sebagainya.

Namun, itu bukanlah halangan kerana penyewa punya pilihan yang lain. Oleh itu, IMPIANA mencadangkan beberapa item dekorasi yang boleh anda terapkan di dalam rumah tanpa melanggar sebarang terma dan syarat yang telah ditetapkan oleh pemilik.

Gunakan langsir yang bercorak

Kebanyakan rumah pada hari ini sudah dilengkapi dengan rel langsir yang mana penyewa hanya perlu mencangkukkan langsir bercorak pilihan anda. INGAT, pastikan anda memilih warna yang sesuai mengikut tema warna dinding rumah.

Troli hidangan

Solusi terbaik untuk mereka yang cemerkap, anda boleh gunakan troli ini sebagai elemen hidangan buat tetamu serta membantu anda menjaga kebersihan terutamanya daripada lauk yang berkuah tumpah ke atas lantai. Bayangkan hidangan lazat anda yang disediakan di dapur, diarak dengan megah dari dapur ke meja makan ruang tamu. Selain itu juga, troli hidangan ini boleh berfungsi sebagai rak hiasan atau meja konsol

Wallpaper mudah tanggal

Cat antara perkara yang paling tidak diendahkan oleh pemilik. Walaupun sudah beberapa kali bertukar penyewa, rumah yang disewakan tetap begitu. Walaupun ada tawaran dari penyewa untuk mengecat kediaman tapi perlu di tolak harga sewaan bulanan, ada pemilik tidak sanggup kerugian. Apa kata gunakan wallpaper yang mudah untuk ditanggalkan, hasilnya anda tidak perlu membazir tenaga mengecat rumah sewa kerana bila sampai masa untuk anda angkat kaki, anda perlu tepekkan semula dinding kediaman menggunakan warna yang sama seperti warna asal.

Lapisan bercorak

Untuk penyewa yang tidak mahu membazirkan tenaga menggantung serta membuat lubang untuk menggantung langsir pada tingkap, apa kata tampal sahaja film cermin bercorak ke atas tingkap rumah anda. Pastikan pilihan anda itu berupaya melindungi privasi tanpa menghalang kemasukan matahari pada waktu siang.

Lampu lantai

Pencahayaan tidak mencukupi. Nak letak lampu disiling tidak dibenarkan melakukan sebarang ubah suai. Apa kata, lengkapkan kediaman anda dengan tambahan lampu lantai. Lampu sebegini boleh diubah alih mengikut kesesuaian. Anda tidak perlu pening kepala nak drill dinding, gantung lampu bagai, nanti nak pindah, satu kerja nak tampal balik dinding yang ditebuk. Kalau dapat pemilik baik hati, tidak mengapa. Kalau jenis cerewet dan tidak mahu pulangkan deposit, anda sendiri yang rugi. Sentiasa bijak dalam mendekor.

Lampu Chandelier

Jika anda perasan, di tengah ruang tamu utama terdapat cangkuk khas. Ianya sama ada digunakan untuk menggantung kipas ataupun lampu. Jika kediaman anda sudah menggunakan air-conditioner, mungkin anda boleh gantikan bahagian siling yang kosong dengan meletakkan lampu chandelier sebagai hiasan utama. Jangan risau, anda tidak akan pening untuk mengalihkannya di kemudian hari apabila berpindah ke rumah baharu nanti.

Penggunaan elemen landskap yang minimum bertujuan untuk menonjolkan nilai arkitektural yang terdapat pada banglo dua tingkat setengah ini. Pemiliknya Morgan telah memberi kepercayaan penuh kepada Supercool Creative Culture Sdn. Bhd. untuk menata hias keseluruhan laman rumah supaya tampak kemas dan rapi. Untuk memenuhi permintaan pemilik, pereka telah memberi keutamaan kepada reka bentuk struktur pergola di bahagian balkoni dan reka bentuk pagaran. Keseluruhan reka bentuk menggunakan kayu balau yang berkonsepkan moden.

Di samping itu juga, pintu pagar automatik turut direka bentuk mengikut reka bentuk bingkai kayu pada dinding tembok pagar. Penggunaan kayu balau menyerlahkan rona warna eksklusif pada reka bentuk tersebut. Untuk mengurangkan impak pada dinding tembok pagar, beberapa jenis softscape di bahagain dalam lot turut ditampilkan. Penggunaan tumbuhan renek seperti Codieum variegatum, Zephyranthes rosea memberi kepelbagaian warna pada lantai laman. Untuk memberi impak vertikal pada latar dinding, penggunaan tumbuhan yang memerlukan penjagaan minimum seperti cycas spp., yucca dan pohonan bonsai yang menghijau meredupkan pandangan pada ruangan ini. Jom kita lihat hasil sentuhan Supercool ini.

Bila dah duduk rumah lama, mula rasa nak tukar itu dan ini. Tapi barang lama sayang nak buang. Nak tambah barang baru sempit pula rumah nanti. Macam mana nak buat tu. Min pasti ramai pemilik rumah dekat luar sana yang mempunyai rasa yang macam ni kan. Dalam mengubah suai rumah agar mempunyai nafas baru tidak semestinya perlu mengeluarkan belanja yang banyak atau menukar semua perabot yang ada.

Percaya atau tidak, jom kita lihat hasil magis yang dilakukan oleh Pereka Hiasan Dalaman Aznol Hadi di salah sebuah rumah pelanggannya.

Sebelum

Selepas


Sayur Pak Choi Saiz Mega Hasil Baja Dari Nasi Basi Dan Roti “Expired”

Walaupun tak banyak tanaman yang diusahakan, saiz sayu puan Muniyati memang mega. Hanya menggunakan bancuhan baja buatan sendiri dari sisa dapur sahaja.

Pokok pak choy atas tanah kebun tak berapa nak luas

Ada la tanam dalam 6 pokok ja, tapi alhamdulillah pokok tembam-tembam jugak. Ni tuai 4 pokok tapi nak masak sepokok sahaja. Lagi 3 pokok sedekah dekat jiran.

4 pokok ja tapi penuh seat moto tu. Tak sabar nak repeat tanam lagi

Bahan-bahan:

– Air rendaman nasi basi
– Air beras
– Roti gardenia dah luput tarikh

Sukatan bahan tu tak ada, saya cuma masukkan sahaja bahan-bahan tu dalam botol itu dan perap selama 3-4 hari. Bila nak guna saya cuma guna air ni sikit tambah dengan air paip biasa atau air hujan untuk siram setiap hari (pagi dan petang). Daun pun saya percikkan juga air ni untuk elak serangga.

Ramai yang tahu pasal EM atau Efektif Mikroorganisma dan terdapat banyak produk di pasaran yang menggunkan EM sebagai salah satu bahan sama ada untuk menghasilkan baja, racun serangga dan sebagainya. Tapi, tahukah anda sejarah dan kegunaan EM? Terdapat pelbagai cara untuk menghasilkan EM dan ia merupakan bahan organik.

Diasaskan oleh Professor Dr.Teruo Higa di University Ryukyus, Okinawa, Jepun. Beliau terkenal sebagai Professor HORTIKULTOR DiJepun. Beliau adalah Hortikultor terlatih yang banyak mengunakan Bahan Kimia ke dalam tanaman sebelumnya. Lantas menyedari bahaya dan kerosakan kepada MANUSIA DAN ALAM SEKITAR. Beliau kemudianya mengusahakan campuran MICROORGANISMS YANG BERGUNA secara kebetulan dan diteruskan dengan kajian mendalam untuk meningkatkan product dari system Organik. Penyelidikan beliau mengambil masa selama 12 tahun.

Kegunaan EM

a)Dalam Rumah
-Mengurangkan bau busuk serta menjadi sisa dapur sebagai bagi organik
-Menghilangkan bau busuk, dapur dan comot dalam dapur dan bilik mandi
-Membantu menghalau serangga
-Membasuh lantai

b)Pertanian
-Mengurang penggunaan bahan kimia yang berlebihan
-Memelihara ladang bebas dari penyakit dan serangga
-Sebagai baja untuk tanaman
-Memulih tanah yang· bermasalah
-Tahi haiwan yang dirawat dengan EM akan mengurang bau dan meningkatkan kualiti baja kompos

c)Longkang / Sungai
-Membersihkan longkang / sungai supaya tidak berbau busuk.

Resepi EM dari Nanas
Bahan-bahan:
3 bahagian nanas
1 bahagian gula merah
10 bahagian air

Cara-cara:
potong nanas dan campurkan ke dalam air beserta gula. Peram selama satu bulan. Pastika bekas yang di gunakan boleh di tutup rapat dan mempunyai lubang pengudaraan bagi membebas kan gas yang terperangkap sepanjang proses

Cara guna:
Baja: Campurkan 20ml pati EM ke dalam 20 liter air dan jadikan sebagai sirama
Miningkatkan kualiti air: Campur 1 liter EM ke dalam setiap 10,000 liter air
Membersihkan kandang haiwan: Campurkan 1 liter pati EM ke dalam 100 liter air. Jadikan ia sebagai bahan semburan untuk seluruh kandang
Untuk memperbaiki tanah dan mempercepatkan proses pereputan bahan kompos: Larutkan 1 liter pati EM ke dalam 100 liter air dan siram pada tanah atau bahan kompos

Gout merupakan sejenis penyakit yang juga sebahagian daripada penyakit yang dikenali sebagai athritis. Gout menyebabkan pedih membakar, sakit menyengat kerengsaan dan bengkak pada bahagian-bahagian sendi seperti tumit, lutut dan sendi-sendi jari.Jika dibiarkan gout akan menyerang berulang-ulang kali sehingga boleh menyebabkan kerosakan pada sendi, tendon dan tisu.Mengikut statistik, lelaki lebih ramai mengidap gout dari wanita.

Gout berpunca dari asid urik yang terlalu banyak di dalam darah.

Jika sekali sekala kandungan asid urik dalam darah tinggi, ia tidak merbahaya kerana badan kita berkeupayaan untuk mengeluarkan asid urik yang berlebihan melalui kencing. Akan Tetapi jika keadaan di mana asid urik terlalu tinggi itu selalu berlaku ia akan mengakibatkan asik urik itu berkumpul pada bahagian sendi dan menjadi kristal yang keras.Individu yang mengalami masalah obesiti, mengambil minuman beralkohol, makan terlalu banyak daging dan makanan laut akan menghadapi risiko yang lebih tinggi untuk mengidap gout. Sesetengah ubat , seperti ubat darah tinggi dan kencing manis yang dipanggil “water pill” juga boleh meningkatkan risiko penyakit gout.

Pelbagai kaedah dan petua digunakan sejak dahulu untuk mengubati penyakit gout. Lama sebelum kemajuan perubatan mengambil tempat dalam masyarakat kita. Cuma kini, atas faktor kesibukan dan kurangnya pengetahuan,ramai pesakit gout memilih rawatan moden berbanding dengan petua tradisional. Berikut adalah beberapa petua yang digunakan untuk penyakit gout dan berkesan untuk individu yang mengamalkannya.

1. Buah kemunting.
Buah kemunting yang masak boleh dimakan begitu sahaja sebagai penawar gout. tiada jumlah atau sukatan tertentu.

2. Daun misai kucing
Daun misai kucing yang dikeringkan dan dijadikan teh boleh membuang toksin melalui pembuangan air kecil. Teh misai kucing boleh dijadikan minuman harian untuk diminum seisi keluarga kerana rasanya yang sedap. Teh ini juga boleh didapati dalam bentuk uncang dikedai-kedai atau farmasi dan selalunya dikenali dengan nama java tea. Teh ini untuk mencegah gout.seeloknya diminum selepas mengambil makanan laut dan makanan lain yang mengandungi kandungan asid urik yang tinggi

3. Ubi kentang.
Petua ini diberikan oleh salah seorang pelanggan nurseri herba saya dan diamalkan oleh beliau sendiri serta terbukti berkesan untuk dirinya. beberapa biji ubi kentang dibersihkan tanpa dibuang kulit.potong dengan pisau (paras) bahagian atas, bawah, kiri dan kanan hingga bahagian dalamnya berbentuk empat segi. Bahagian tengahnya dibuang. Jangan dimakan sendiri kerana bisa untuk gout. rebus bahagian yang dipotong tadi dengan air lebih kurang 1 liter (bergantung pada banyak ubi yang digunakan) tiada sukatan tertentu. setelah mendidih minum dan jadikan minuman harian hingga penyakit berkurangan insyaAllah.

4. Buah keladi candik/keladi merbah
Buah keladi candik yang masak berwarna oren terang dan menjadi kegemaran burung merbah menjadi penawar mujarab untuk gout. buanya dimakan beberapa biji(jangan terlalu banyak) sehari sehingga penyakit berkurangan

sumber: Melor.com

Kebiasaannya, tanaman jenis citrus seperti limau kasturi, lemon, limau purut dan sebagainya dibiakkan melalui keratan batang. Ada juga yang dibiakkan melalui biji benih namun memakan masa yang lama untuk berbuah. Sebenarnya, ada lagi satu kaedah mudah pembiakkan pokok limau iaitu melalui daun

Teknik ini lebih mudah dan diyakini menjadi. Cara-caranya adalah seperti berikut:

1. Sediakan medium semaian jenis kompos
2. Petik daun limau yang sihat beserta tangkainya
3. Celupkan tangkai daun di dalam serbuk penggalak akar
4. Tanam separuh daun serta tangkai ke dalam medium tanaman 5. Siram semaian. Tapi jangan terlalu lembap
6. Bungkus atau serkup semaian dengan plastik lutsinar tanpa lubang
7. Periksa semaian setiap hari dan apstikan medium tanaman dalam keadaan lembap
8. Dalam tempoh 4-6 minggu akar akan mula kelaur dan

apabila terhasilnya tunas, Semaian boleh dipindahkan ke bekas tanaman kekal


DIY Panel Kain RM 20 Untuk Rumah Konsep Scandinavian

Adakalanya, benda yang murah akan tampil cantik jika kena pada penataan nya. Seperti perkongsian puan Muniyati di laman sosial, dinding yang kosong dan kelihatan bosan perlukan sentuhan yang unik. Maka pencarian ilham melalui pinterest dilakukan.

Ilham asal panel kain ini memerlukan bingkai atau kotak untuk dilekatkan kain tersebut. Namun olahan jimat dan bijak puan muniyati hanya memperuntukkan RM 20 untuk mengindahkan dindingnya yang bosan. Yang paling penting pilihan corak bagi setiap panel harus sesuai supaya tidak kelihatan murah.

Bahan-bahan:

3 helai kain (lerang 45 dengan ukuran 1 meter setiap satu)
1 batang kayu 1 inci
Tali

Cara-cara:

1. Jahit biasa keliling kain dan buat poket untuk masukkan batang kayu 1 inci sebagai pemegang.

2. Potong batang kayu 1×1 inci tadi mengikut lebar kain

3. Masukkan batang kayu yang telah siap dipotong ke dalam poket pada kain yang telah disediakan

4. ikat tali pada batang kayu sebagai tempat gantung

Buat Sendiri Kabinet Dapur, Beli Barang Shopee Modal Tak Sampai RM 1k . Rakyat Malaysia sekarang dah suka DIY. Dari sekecil-kecil benda, sampai lah sebesar-besar perabot. Walaupun tak ada pengalaman atau kemahiran, ia bukan menjadi halangan. Yang penting, rajin macam En. Dauz Zeze. Menariknya, En Dauz membeli semua keperluan membina kabinet dapur ni dalam shopee je dan modal tak sampai RM 900.

Alhamdulillah siap jugak kabinet dapur PKP 3.0 hehe. semuanya buat sendiri dari design sampailah pada pemasangan. Dari sekeci-kecil barang seperti skru smpai la papan melamine board ni pun semua beli dekat shopee.Bagi je ukuran & kuantiti papan yang kita nak pakai. Zaman online ni semua main oder je. Nak kata senang sangat buat kabinet ni pun Tak juga tapi yang penting kena rajin dan banyak bersabar hehe. Tambah-tambah rumah yang ada anak kecik memang kena ada tahap kesabaran yang tinggi sebab semua kerja-kerja buat dekat ruang tamu haha.

Semua blajar dari youtube dan google je. Ni pun first time main kayu, last buat projek kayu masa form 1 buat tempat sangkut kunci. tapi alhamdulillah la ada jugak rupa kabinet dapur ni. kos utk buat kabinet ni total lebih kurang RM900++ la jugak. kos tu untuk buat 2 kabinet. kabinet panjang size 210cm x 80cm & satu lagi 80cm x 40cm nk letak atas peti ais. kalau panggil orang kabinet taknpasti harga market sekarang tapi bagi yang mana ada kewangan lebih & tak nak pening kepala upah je orang hehe. Yang mana nak try buat sendiri di setiap gambar ada simple tutorial & link shopee untuk beli barang

1. Mula-mula pastikan rangka rekaan dan ukuran dapur yang diinginkan. Peringkat ni penting untuk pastikan apakah barang-barang yang diperlukan. Perlu ingat, tebal papan milamin ni 15mm. Jadi perlu ambil kira ukuran ketebalan papan milamin masa membuat ukuran. Nanti takut oversize pula.

Ni contoh papan milamin yang di tempah dari shopee

Ni hasil selepas di balut. Nak lagi kemas, guna dryer untuk panaskan wallpaper tu sambil tekan

8. Terakhir sekali, pasang lampu LED dalam kabinet dan juga hydraulic support untuk pintu yang buka ke atas. Rak pinggan tu macam-macam size. Masa mula-mula design kabinet dapur ni kene amik kira size rak pinggan ni. Untuk projek ni saya pakai size 600mm

Beli daun kunyit di kedai sampai seikat tetapi yang digunakan hanya sedikit. Sekadar penambah rasa dan penaik aroma. Jadi apa nak buat dengan lebihan daun kunyit tadi? Jika simpan dalam peti sejuk pun, pasti akan layu dan kering.

Daun kunyit dah 3 minggu. Daun kesum dah 6 hari. Fresh lagi. First time cuba cara ni. Adik yang ajar. Katanya ini cara mak simpan sayur berdaun. Terbukti kekal kesegarannya.

Biasanya daun kunyit, 3 minggu dah kuning dan layu. Daun kesum lagi tak payah kata. Sehari dua dah layu.

Nak tau cara tengok gambar :

1.Lapik kitchen towel (kertas tisu) dalam bekas. Nak guna kain pun boleh.

2.Basahkan kitchen towels tu. Biar dia lembap.

3. Macam tu. Tak banjir. Sekadar lembap je.

4. Masukkan daun kesum & kunyit. Kalau nak guna untuk simpan pudina pun boleh.

5. Tutup atas daun tu dengan kitchen towel lembap juga. Lepas tutup bekas. Masukkanlah dalam peti sejuk. Tak lag asyik membazir je bila beli tak guna.

Ini dia hasil setelah lama simpan. Daun kunyit 3 minggu. Daun kesum 6 hari. Surprise juga masa buka bekas tadi.

Raya hari tu, Impiana lihat ramai rakan-rakan yang memanggil tukang cuci sofa dan karpet untuk datang kerumah. Tidak terkecuali juga, ada yang sewa kelengkapan khas untuk DIY sendiri je utuk cuci karpet dan sofa yang dah kepan tu seperti vakum khas. Tapi, kedaua-duanya kelihatan memerlukan kos yang tiggi juga kan? Walaupun anda boleh sewa vakum khas untuk mencuci karpet dan sofa, harganya boleh tahan mahal juga.

Projek DIY terbaru saya. Menyediakan sambungan tong pengekstrak air dari vakum biasa untuk sedut air selepas cuci karpet dan sofa. Modal tak sampai RM 50 pun. Sangat bagus dan berfungsi dengan baik

Bahagian yang paling penting. Kepala vakum ni beli online sahaja. Harga lebih kurang RM 12

Kedua, bahagian saluran. Saya hanya gunakan hos vakum pendek dan sambungan PVC yang muat dengan hos dan kepala vakum

Lagi satu hero, tong cat. Perlu gunakan bekas yang kedap udara.

Lekatkan sambungan PVC tadi dengan menggunakan gam pada penutup tong cat

Hos vakum boleh disimpan di dalam tong cat apabila selesai digunakan

Lebihan air yang disedut pada permukaan karpet yang baru dicuci

Vakum tetap kering walupun telah digunakan menyedut air


Cara Mudah A-Z Cuci Sendiri Air-Cond Di Rumah. Tak Perlu Upah Orang

Aircond atau penyaman udara tiba-tiba tak sejuk. Selain berpunca daripada kehabisan gas, ia jua disebabkan oleh kotoran atau habuk yang dah tepu pada bahagian penyaring (filter) atau kipas outdoor unit.

Kebiasaannya, ramai yang ambil keputusan untuk memanggil orang untuk selenggarakan. Lepas tu kena bayar mahal-mahal. Ramai jugak yang mengeluh situasi ni terutamanya apabila di tengah bulan. Jadi tak pasang lah aircond sampai tunggu gaji baru panggil orang service.

Sebenarnya anda boleh je service sendiri unit aircond tu. Mula-mula cuba cuci dulu unit aircond. Ia tak memerlukan peralatan yang rumit. Hanya masa dan tenaga sahaja diperlukan. Lepas dah cuci itu pun masih tak berapa sejuk, itu maksudnya dah habis gas. Barulah tambah gasnya.

Macam mana nak cuci aircond?

1) Filter

Buka penutup depan indoor unit dan keluar filter yang macam jaring dalam tu. Filter ni kena sentiasa dibersihkan sekurang-kurangnya 1 bulan sekali.

Basuh dengan sabun serbuk kemudian sental dengan berus plastik (jangan guna berus sabut). Lepas itu,  bilas dengan air paip. Jemur sehingga kering.

2) Indoor Condenser Coil

Sementara tunggu filter tu kering, vacuum pada condenser coil dan lubang yang ada pada cover indoor unit tu kasi buang habuk dia. Kalau ada habuk yang degil sangat melekat tak nak keluar pada condenser coil tu cara dia senang sahaja. Ambil spray masukkan air paip sembur sikit bagi lembap. Sebelum tu off kan suis aircond dan cabut plug, cover tempat-tempat elektronik board dengan plastik.

Kemudian ambil berus gigi yang sudah tidak digunakan atau berus kiwi kasut ataupun berus cat, sapu perlahan-lahan pada condenser. Tapi hati-hati jangan sampai mencederakan `sirip aluminium’ pula (yang macam bentuk sikat tu). Cuci sampai puas hati.

3) Blower Fan

Blower fan ini kalau habuk tebal melekat dekat badan dia, angin akan menjadi perlahan sebab itu akan rasa udara sejuk yang keluar tu macam tak sampai. Cara nak cuci blower fan ini tak perlu susah hanya guna kaedah vacuum dan gosok dengan berus gigi atau berus cat. Jangan spray dengan air takut nanti habuk melekat susah nak vacuum.

4) Outdoor Compressor Coil

Yang ini pun kena cuci jugak. Cuba jenguk di bahagian sirip kompressor itu, kalau habuk dah tebal sampai tak nampak coil dalam maknanya memang dah kena sental. Cara dia sama seperti cuci indoor condenser coil.

Tembak je dengan air tapi kalau tak boleh juga terpaksa buka cover outdoor tu kemudian sental dengan berus plastik dan cuci dengan serbuk sabun.

Selepas itu dibilas dengan air semula. Cuci sampai nampak coil dan kalau boleh penglihatan kita tembus menerusi setiap sirip coil. Jangan takut nak siram air sebab compressor ini memang dah direka untuk tahan hujan mahupun panas.

Dah siap semuanya boleh pasang semula air filter yang sudah kering tadi dengan cover sekali. Siap sempurna semua bahagian telah di pasang dengan yakin, cuba on dan rasa udara yang keluar aircond indoor unit ada perbezaan atau tidak dari sebelum diselenggara.

Kalau sama, perlu buat chemical servis iaitu masukkan gas. Tapi part ni perlukan peralatan dan kemahiran khas. Lebih baik anda panggil orang yang mahir untuk isi gas sahaja.

Senang kan tak perlu susah-susah nak panggil orang buat kerja ni. Sendiri servis lebih puas hati.

Sumber: http://zulkidal.blogspot.my

Anda seorang yang dah ada kerjaya? Gaji pun stabil? Tapi masih duduk di rumah mak ayah?! Jangan begini saudara/saudari sekalian. Sampai satu masa, kita kena hidup sendiri dengan rumah sendiri. Aihhhh. Ha? Apa? Tak tahu nak beli rumah apa? Hahahaha Jangan risau. Kini, saya ada untuk memberi rekomendasi jenis rumah yang ada di Malaysia ini.

KONDOMINIUM. Apa yang biasa disebut sebagai kondo sebenarnya adalah unit kediaman individu bertingkat (berbilang unit). Setiap unit kondo mempunyai sekurang-kurangnya dua bilik tidur dan satu bilik mandi. Disebabkan ini adalah hartanah strata, hanya apartmen anda yang dimiliki sepenuhnya, manakala kemudahan lain seperti kolam renang dan gimnasium dikongsi dengan pemilik unit lain dan dimiliki oleh pemaju kondominium. Lebih besar ruang (bilik) rumah yang anda perolehi, lebih mahal dan mewah kondo yang anda beli, malah ciri yang padat seperti spa, sauna dan kolam infiniti. Kondominium ini biasanya lebih kecil daripada hartanah bertanah, namun sesetengah kondominium mewah mungkin bersaing dengan saiz kediaman bertanah.

APARTMENT atau FLAT. Kedua-dua ini tiada bezanya dari kondo tapi, cumanya, apartment lebih murah dari kondo dan flat pula lagi murah dari flat. Selalunya, flat ini pelajar atau pekerja buruh, suka duduk dan menyewa di flat berbanding apartment sebab flat sangatlah murah dan ruangannya pun kecil. Jadi, jika mahukan murah, ambil lah flat.

KEDIAMAN SERVIS/SOHO. Kediaman yang diservis, seperti SoHo, yang merupakan pejabat kecil di rumah, direka untuk pemilik syarikat yang mahukan ruang kerja kecil yang juga boleh digunakan sebagai kediaman. SoHo unik kerana ia boleh digunakan sebagai rumah dan pejabat kerana konfigurasi seperti loteng, yang membolehkan pemilik menggunakannya sebagai rumah dan pejabat.

RUMAH TERES. Kerana ia menghubungkan satu unit ke unit yang lain dan berkongsi dinding dengan rumah sebelah, bentuk harta ini juga dikenali sebagai rumah penghubung. Oleh kerana tanggapan rumah teres bersempadan dengan rumah jiran, saiz rumah berbeza-beza, dengan rumah teres lot sudut (rumah paling jauh) lebih besar. Rumah teres di Malaysia biasanya mengandungi 10 hingga 12 pangsapuri setiap baris. Setiap kediaman hanya setinggi satu atau dua tingkat. Rumah teres satu tingkat mempunyai tiga bilik tidur dan dua bilik mandi, manakala rumah teres dua tingkat mempunyai empat bilik tidur dan tiga bilik mandi.

BANGLO. Rumah banglo ini, selalunya hanya untuk orang yang kaya sahaja kerana satu harga biji banglo ini, boleh mencecah jutaan ringgit Malaysia. Ini kerana kenapa banglo ini sangat mahal, adalah, sebuah banglo luasnya hampir mencecah 5000 kaki per segi. Luas betul kan banglo ini. Tambahan lagi, ia ada kawasan terbuka, laman tersendiri dan tak bercantum mana-mana unit rumah.

RUMAH SEMI-D. Kalau di ikutkan, rumah semi-D ni sepasang rumah yang mempunyai bentuk dan ruang sama. Cuma, ia berkongsi dinding di tengah-tengan dan sebab itu ia membentuk seperti rumah berkembar.

Dan yang terakhir adalah TOWN HOUSE. Rumah jenis town house ini, serupa dengan rumah teres, kecuali ia dibina secara menegak dan disusun di atas satu sama lain di atas sebidang tanah yang sama. Bergantung pada jumlah ketinggian harta tanah, setiap unit town house biasanya mempunyai satu atau dua tingkat. Town house bertingkat rendah boleh dikunjungi terus dari aras bawah, tetapi town house bertingkat tinggi hanya boleh diakses melalui tangga tepi.

Jadi, anda sudah baca bukan? Ini lah jenis-jenis rumah yang ada di Malaysia. Yang mana satu kah pilihan anda? Semuanya ditangan anda.

Kebiasaanya, urusan membeli rumah pasti diserahkan pada suami. Nama di gran hanya ada nama si suami sahaja. Namun menurut website Majalah Labur, keadaan telah berubah. Disebabkan oleh masa kini wanita lebih berdikari dan mempunyai kerjaya yang baik, seharusnya setiap wanita walaupun yang telah berumah tangga mempunyai sekurang-kurangnya satu aset rumah. Berikut 4 sebab yang telah disenarikan oleh Majalah Labur:

1. Persediaan Jangka Masa Panjang
Sebagai seorang wanita yang menjalani kehidupan pada zaman kini, anda perlu lebih jauh berfikiran ke hadapan. Cuba tengok masa depan untuk tempoh masa 10 dan 20 tahun akan datang.

Sekiranya berlaku dugaan atau lebih teruk lagi perceraian, sekurang-kurangnya anda ada juga tempat tinggal untuk diri sendiri dan anak-anak.

Bukan itu sahaja, jika kematian suami; dapat juga elakkan daripada pergaduhan berkenaan harta yang perlu dibahagi-bahagikan – termasuklah rumah Allahyarham suami tersebut.

2. Atasi Masalah Kewangan Selepas Berkahwin
Semua orang tahu bahawa cabaran selepas berkahwin adalah sangat berbeza daripada ketika sedang bercinta. Tidak semua keadaan menjadi indah seperti yang diimpikan.

Lebih-lebih lagi apabila menyentuh bab berkaitan dengan kewangan. Jika silap pengurusannya, boleh timbul pergaduhan dan masalah dalam rumah tangga.

Jika anda memilki rumah sendiri, anda boleh gunakan rumah tersebut untuk disewakan atau pun refinance semula untuk mendapat modal untuk memulakan perniagaan. Dengan duit tersebut, bolehlah meringankan beban kewangan keluarga.

3. Jadi Suri Rumah
Sudah menjadi impian semua wanita yang berkeluarga untuk menjadi suri rumah sepenuh masa. Dengan adanya rumah sendiri, anda boleh jadikannya sebagai pendapatan anda sendiri. Maka dapatlah anda jadi seorang suri rumah bagi menguruskan rumah tangga dan anak-anak.

Kalau nak sewakan rumah anda, boleh baca Fakta Menarik Mengenai Airbnb Di Kuala Lumpur (KL). Dengan pendapatan purata untuk satu rumah sebanyak RM2,857 sebulan, dah boleh bayar instalment untuk rumah berharga RM550 ribu – RM600 ribu.

4. Tambah Pendapatan
Dah jadi suri rumah, boleh usahakan perniagaan dari rumah seperti berniaga tudung online, buat bisnes dropship dan sebagainya.

Nak jadi full-time trader dengan jual beli saham pun boleh. Sambil masak boleh kaut untung di pasaran saham Bursa Malaysia.

Ruangan outdoor peribadi adalah impian bagi kebanyakan orang yang tinggal di bangunan tinggi seperti apartmen atau pangsapuri di sekitar bandar. Biarpun ia hanyalah sebuah balkoni kecil, ruangan seperti ini amat berharga lebih-lebih lagi buat mereka yang mahu dekat dengan alam sekitar kerana sudah penat terkurung didalam rumah tanpa halaman.

Jika anda bernasib baik untuk mempunyai ruang ini di rumah high-rise anda, maka wujudkan sebuah santuari atau tempat untuk keluarga dan rakan-rakan duduk bersantai menikmati keindahan pemandangan.

Ini bermakna anda perlu lakukan lebih daripada sekadar meletakkan rumput karpet dan kerusi sahaja. Tidak kira berapa kecil pun, balkoni anda mempunyai banyak potensi reka bentuk. Sedang mencari idea untuk menghias cantik balkoni anda? Teruskan membaca untuk 5 idea menarik dan lihat bagaimana anda boleh mengubah ruang luar anda 100%!

#1 BINA TEMPAT DUDUK BUILT-IN

Maksimakan penggunaan ruang anda dengan membina bangku atau tempat duduk. Selain itu, anda juga tidak perlu risau perabot diterbangkan angin.

#2 LETAKKAN BEANBAGS ATAU BANTAL

Jika perabot built-in adalah diluar kemampuan atau anda hanya menyewa, boleh juga letakkan beberapa beanbang atau bantal besar yang empuk di atas lantai untuk suasana ala picnic.

#3 BAWA TUMBUHAN HIDUP

Penuhi ruang in dengan tanaman atau tumbuh-tumbuhan hijau yang segar dan subur untuk mewujudkan perasaan nyaman.

#4 BUAT SESUATU PADA DINDING

Jangan hanya biarkan dinding di balkoni kosong tanpa sebarang fungsi. dDengan ruang yang terhad, anda perlu gunakan semuanyan dengan bijak. Gantung pasu atau lampu pada dinding sebagai contoh.

#5 BERIKAN DIRI ANDA PRIVASI

Jika anda mahukan lebih privasi daripada jiran-jiran sekeliling, anda boleh saja gunakan tumbuhan ataupun perhiasan tinggi yang secara tidak langsung bertindak sebagai penghadang.


(GAMBAR) Hanya Perlu Bajet RM 2,000 Sahaja Untuk Ubah Suai Kediaman Ini

Anak masih kecil tambahan pula ramai, sebab tu rumah tak boleh nak kemas dan cantik. Dinding selalu kena conteng anak, Nak dekor rumah perlu budjet yang banyak. Semua itu sebenarnya alasan. Tak semestinya untuk memiliki sebuah kediaman yang cantik memerlukan bajet yang tinggi dan tak lah susuah untuk memiliki rumah yang bersih dan kemas kalau anak ramai. Yang penting ia perlu didik.

Dengan hanya bajet RM 200k, Sebuah proposal berserta bajet telah siap disediakan oleh Puan Mcyah. Hanya menunggu kelulusan Kementerian Kewangan. Jom kita baca jalan cerita Puan Macyah yang berjaya menzahirkan kediaman idamannya.

Bismillah. Ubahsuai simple & nice tapi murah.

Ini teratak kecil kami. 5 tahun tinggal disini. Alhamdulillah dah selamat buat 3 anak dalam rumah kecil ini.

Dengan keinginan yang tinggi untuk merasai rumah berkonsepkan mewah classic, dengan kreativiti dan idea yang tercetus, dengan bajet yang suam suam kuku. Aku bincang dengan suami dimalam hari (pastikan upah dulu), ku bentangkan bajet dan idea ku. Suami bersetuju, esok pagi kami terus pulun ubahsuai.

Alhamdulillah dalam masa 24jam sahaja kami siap mendeco teratak kecil kami yang hidup segan mati xmahu kepada konsep moden classic. Pengubahsuaian ini dibantu oleh team tzconsturction (team kerja suami aku). Jumlah modal keseluruhan RM2000++ sahaja dah termasuk kos cat. Jimat super duperrr. Ramai tak percaya. Korang tak tahu lagi aku punye kedekut taik idung masin. 2k ni pun aku rasa mahal dah.

Husband cakap, inilah yang dinamakan rumah ku syurga ku. Bila saya balik kerja penat, masuk rumah sangat tenang. Tengok pula awak.

Untuk details barangan dan harga ada saya terangkan pada setiap gambar. Barang ikea kebanyakan saya guna personal shopper so mungkin harga yang saya beri tu lain sikit. Lebih mahal dari asal sbb termasuk upah dia g beli.

Tapi percayalah ada 3 keajaiban bila rumah sedap mata memandang. Suami akan jarang keluar lepak. Kasih sayang bertambah erat. Anak2 dah tak sepahkan rumah. Sanak saudara datang pun rasa selesa. Lepas ubahsuai rasa besar pulak ruang dalam umah ni.

Keadaan rumah sangat mainkan peranan dalam rumahtangga sesungguhnya hubungan kami suami isteri dan anak-anak jadi lain. Rasa macam baru kawin. Ia bernafas baru. Besar kecil rumah bukan isu nya. Kita orang biasa2, deco sahaja biasa2 semampu boleh asalkan kemas dan menarik.

Suami janganlah lokek, percayalah korang jugak akan rasa tenang setenang air dikali. Sesungguhnya isteri sanggup buat apa shj demi suami rasa bahagia dirumah dan disisi anak isteri. Isteri pulak kena rajin. Nanti suami sayang selalu. Allah kan suka manusia yang bersih. Kalau Allah dah suka kita, pasangan kita lagi suka kat kita.

SEBELUM

SELEPAS

Selain banyak mendapat ilham dan inspirasi dari instagram deco luar negara, Puan Nadia juga amat meminati gaya Dato’ Rizalman menghias kediaman-kediaman yang mewah tersergam indah. Dengan keluasan 24×58 kaki persegi, pemilik ini memilih untuk menerapkan konsep kontemporari yang glamour pada setiap ruang rumahnya. Rumah secondhand yang dibelinya pada tahun 2010 ini pada mulanya kelihatan sangat usang dan teruk tapi setelah membelanjakan hampir RM100k untuk kos keselurhan merenovasi, kediaman ini telah kembali bersinar dan menarik dalam masa lapan tahun.

Mari kita lihat transformasi menakjubkan yang mungkin dapat memberi inspirasi buat para pembaca. Selamat mendeko!

SEBELUM

SELEPAS

Dewasa ini, ramai pemaju memilih penyediaan ruang me

Selalu apabila berkunjung ke hotel dan mall serta menaiki lif, anda pasti ternampak butang G mewakili Ground floor dan B sebagai Basement, tetapi anda tahu apa itu butang M? Ia adalah butang menuju ke tingkat diantara tingkat G dan tingkat 1. Ada yang mengatakan bahawa mezzanine tidak dikira sebagai satu tingkat kerana ianya terletak di tengah-tengah antara satu tingkat terutamanya jika tingkat tersebut mempunyai siling yang tinggi.

Dalam industri logistik serta perkilangan, mezzanine dianggap satu bahagian tambahan yang bertindak sebagai rak penyimpanan di dalam satu bahagian yang luas. Itu sebab, Kita dapat lihat mezzanine dibina di dalam kilang, gudang simpanan dan pelbagai lagi kegunaanya diaplikan dalam sektor industri berskala besar.

Oleh itu, IMPIANA ingin mengecilkan sedikit skop mezzanine ini di dalam bahagian dekorasi kediaman yang mana ianya dikenali sebagai alternatif kepada rumah yang terhad dari segi ruang tetapi mempunyai siling yang tinggi lebih daripada kediaman yang lain.

Jika anda ingin membina mezzanie di dalam rumah, terdapat beberapa kriteria yang perlu anda pastikan seperti:

a) Mempunyai ukuran siling 3 meter ke atas atau double volume

Mezzanine selalu dilihat dalam rumah jenis townhouse, studio dan kawasan industri eperti unit gudang. ini kerana binaan silingnya berukuran 3 meter keatas atau dikenali sebagai double volume ceiling. Seperti unit studio house. untuk menggandakan ruang dan mewujudkan kesan visual yang luas, pemaju akan membina saiz setiap unit menjadi mezzaninen. Namun, untuk kediaman jenis lain, tidak mustahil untuk anda menyediakan ruang mezzanine, namun pastikan bukaan di ruang atas mencukupi untuk digabungkan. Ini kerana terdapat juga unit kediaman siap yang diubah suai dengan memecahkan bahagian siling untuk dijadikan ruang mezzanine

b) Aliran udara yang bagus

Selalunya mezzanine dalam rumah letaknya berdekatan dengan permukaan siling, kalau rumah anda jenis highrise tingkat atas, mesti panas ataupun unit kediaman yang bertingkat pasti akan berasa panas terutamanya di siang hari sehinggalah ke peralihan antara malam dan siang. Mungkin ada keperluan untuk memasang pendingin hawa serta filter film untuk dilekatkan kepada tingkap skylight rumah untuk kurangkan kadar UV yang masuk.

c) Mempunyai kelulusan dari JMB dan Majlis Bandaraya

Memang benar unit tersebut sudah menjadi milik anda, tetapi harus diingat, untuk membina ruang tambahan terutamanya di rumah high rise, anda melibatkan banyak pihak kerana terdapat penambahan baru dari segi struktur pembinaan. Pastikan ada kelulusan daripada JMB (Badan Pengurusan Bersama) kerana anda melibatkan keselamatan penduduk lain dari segi kemasukan kontraktor dan kemungkinan bunyi bising semasa proses renovasi dijalankan.

Selain itu pastikan anda dapatkan juga kelulusan renovasi daripada majlis bandaraya tempatan mengikut mukim yang anda duduki. INGAT, jika anda skip prosedur ini, anda mungkin berhadapan dengan denda yang jauh lebih mahal daripada kos membina mezzanine itu sendiri.

d) Dapatkan khidmat nasihat dari pakar

Pakar disini merujuk kepada arkitek bangunan, kontraktor binaan dan pereka dalaman. Khidmat nasihat mereka amat diperlukan untuk merealisasikan impian anda kerana pemilik kediaman hanya mempunyai rancangan, tetapi mungkin dari sudut pelaksanaanya anda perlukan sesorang yang pakar dalam bidang ini.

e) Hiasinya ikut kreativiti anda

Apabila semuanya sudah selesai, tiba masa untuk anda serlahkan kreativiti yang terpendam dalam konsep dekorasi ruang tambahan mezzanine. Gunakan ia dengan sebaiknya.

Penjelasan serta tips sudah diberikan, jadi selepas ini jika anda lihat dalam rumah anda mempunyai ukuran siling melebih 3M, anda tahu apa yang perlu dilakukan dan jika buntu, ikuti koleksi idea di bawah ini untuk design ruang tambahan di dalam rumah anda.

Beliau menyatakan bahawa, tujuan utama pemilihan tema minimalist kerana inginkan suasana yang simple dan cozy ditambah pula denga kehadiran dua orang cahaya mata yang masih kecil, saya memilih untuk bersederhana dalam dekorasi walaupun terpaksa mengambil masa yang agak lama menyiapkan segala deko kerana ianya dilakukan secara berperingkat bermula dari ruang tamu, bilik tidur dan akhir sekali di dapur.

“Setiap dua minggu saya dan suami akan mengadakan sesi mengelap habuk serta membersihkan segala habuk yang ada di setiap aksesori yang kami letakkan dalam dekorasi rumah, agar ianya kekal cantik dan teratur sepertimana asal. katanya.

Selain itu, walaupun dia mendiami rumah sewa, tetapi itu tidak menjadi penghalang untuknya mendekorasi rumahnya asalkan ada persetujuan baik diantara penyewa dan pemilik serta merasa amat bertuah kerana pemilik asal kediaman ini memberi kebebasan penuh kepada keluarga saya untuk menghias rumah teres setingkat berkeluasan 1300 kaki persegi ini.

Tatapi contoh hiasan stail minimalist di bawah ini agar segala kekeliruan terjawab.


6 Tip Pilih Warna Cat Ideal Untuk Kediaman. Tersalah Pilih Buruk Kesannya Nanti

Dalam memilih tema dekorasi, agak sukar untuk kita tentukan jenis warna yang akan kita gunakan sebagai warna utama agar ianya nampak sepadan dengan perabot yang kita pilih. Terdapat beberapa faktor yang wajar diberikan pandangan yang serius seperti kombinasi warna asas serta utama dan jenis ruangan yang akan dicat.

Anda pasti tidak mahu kelihatan sama warna dengan rumah orang lain, pastinya sebagai pemilik kediaman kita ingin muncul dengan idea tersendiri untuk mewarnai mahligai indah kita.

Oleh itu, IMPIANA menggariskan beberapa panduan pemilihan warna yang boleh anda terapkan di kediaman anda nanti.

Saat ini anda masih lagi was-was dengan pilihan warna yang ada, jadi cuba dahulu di ruangan dinding yang kecil saiznya agar anda nampak kesannya setelah cat ditepek ke atas dinding. Ataupun anda boleh memilih dinding yang mudah untuk dilihat dan suai padankan perabot anda dengan dinging percubaan tersebut. Tetapi jika ianya nampak tidak sesuai, anda boleh tutupi kesilapan tersebut dengan hiasan wallpaper yang sesuai mengikut citarasa anda sendiri.

2. Pilih warna yang sesuai dengan mood anda

Tahukah anda jika anda tersalah memilih warna untuk bilik tidur, anda akan rasa susah untuk tidur seperti diganggu dan ia mempengaruhi kadar rehat anda dan kesan buruknya amat nyata di pagi hari selepas anda bangun dari tidur yang tidak lena. Oleh itu, pemilihan warna neutral seperti biru air laut serta hijau muda amat sesuai.

3. Periksa dahulu adakah warna cat anda sesuai dengan pencahayaan di kediaman

Sebelum anda membeli cat, anda pasti akan ditunjukkan oleh wakil penjual tentang pilihan kotak warna untuk rujukan anda. Di sini ketelitian anda amat diperlukan dalam menentukan warna apa yang sesuai dengan lampu yang digunakan di rumah kerana di Malaysia terdapat dua jenis lampu yang amat popular digunakan iaitu lampu pijar, warnanya agak kekuningan manakala lampu kalimantang pula menghasilkan warna putih serta sedikit biru.

4. Fahami susunan keluarga warna dari cerah hingga ke warna gelap serta ketahui jumlah kecerahannya.

Berikut adalah di antara dua sebutan yang popular dalam penentuan kadaran warna iaitu Hue dan Saturation. Merah dan biru adalah warna hue. Nilainya bergantung kepada tahap keterangan atau kegelapan sesuatu warna tersebut.

Saturation pula adalah tentang tahap kepekatan sesuatu warna tersebut. Ianya amat penting kerana cara ini dapat menentukan kombinasi warna yang akan anda gunakan samada kuning terang bercampur biru muda atau sebagainya.

5. Uji warna pilihan secara terus ke dinding utama pada skala kecil

Anda boleh cuba padankan segala pilihan warna terus ke atas dinding. Tetapi anda perlu bersedia dengan cat warna asal dinding, kerana anda perlu menutupnya kembali jika segala warna yang anda cuba tidak menetapi citarasa anda. Ini kerana di peringkat permulaan tadi, anda hanya bayangkan warna yang mengikut katalog yang disediakan, tetapi anda kini membawa pulang beberapa sampel yang bersesuaian.

6. Pemilihan warna mengikut skala lingkaran warna

Senjata utama para designer adalah skala lingkaran warna. Ianya membantu mereka dalam pemilihan kombinasi warna yang tetap. Contohnya, padanan warna merah terang dan hijau muda merupakan padanan ideal untuk tema gelap-terang. Skala ini membantu adunan warna tersebut tampak hebat apabila diaplikasikannya nanti.

Dimanakah lagi tempat untuk anda berehat kalau tidak di katil. Kerna, katil sahaja lah yang boleh membuatkan anda tertidur dengan keselesaannya.  Kegunaan katil bukan sahaja tempat berehat tetapi katil juga diperlukan demi menghindari dari kulat yang tumbuh di tilam. Sedikit perkongsian tentang katil yang saya tahu adalah katil ini selalunya diperbuat daripada jenis material besi dan kayu dan juga, setiap bentuk katil itu ada pelbagai jenis dan bentuk. Kerna, itulah yang dipanggilkan seni.

Jadi dengan itu, saya akan menunjukkan katil-katil yang sesuai untuk anda beli.

SLAKT BED FRAME with storage+slatted bedbase

Katil SLAKT ini, adalah katil yang akan menjimatkan ruang anda. Katil ini memiliki laci atau tempat meletakkan barang yang mengandungi 4 bahagian yang sama ruangan dalamannya. Dengan adanya katil sebegini, senang untuk kita mengambil barang yang kita simpan dalam itu. Tambahan lagi, ia juga sesuai untuk warga emas yang sudah uzur. Katil ini akan menyenangkan mereka untuk menguruskan segala perkara mereka seperti mengambil baju, mengambil ubat atau perkara yang lain-lain.

STUVA/FRITIDS LOFT BED combo with 4 drawers/2 doors

Katil Stuva ini pula amatlah sesuai ya untuk anak-anak anda yang sedang belajar. Katil ini adalah pilihan terbaik yang anda boleh menggembirakan anak anda. Katil ini mempunyai size yang sesuai untuk ditempatkan dalam bilik yang sempit. Kebolehan katil ini ialah ia dilengkapi dengan satu katil yang digabungkan dengan meja belajar, rak buku, almari pakaian dan laci yang serbaguna. Jikalau anda membelikan katil sebegini kepada anak anda, semestinya dia pasti akan berasa gembira kerana kesenangan yang dia miliki. Dengan semudah itu, dia mengulangkaji di meja tersebut dan setelah selesai, dia terus naik dan tidur di atas katilnya.

Maka dengan itu, akhiri sudahlah penerangan saya dalam tentang memberi tips atau cadangan yang terbaik untuk memelih katil yang bagus dan sesuai di dalam rumah anda. Semoga, dengan cadangan ini, dapat membantu anda yang sudah bekeluarga mahupun yang masih bujang.

Terima kasih!

Pening kepala nak memulakan dekorasi rumah? 9 tips ini untuk anda! Namun, sebelum mula, kemaskan rumah dan buang barang yang ‘menyakitkan mata’ dan yang sudah rosak. Sediakan 1 plastik sampah besar untuk ‘membersihkan’ semua barang tersebut. Kemudian, boleh terus ke langkah seterusnya.

1) GAYA
Cari gaya bagaimana yang disukai untuk rumah anda. Antaranya Modern, Nordic, Scandinavian, English, Industrial dan pelbagai lagi.

2) LANTAI
Untuk jimatkan bajet, boleh menggunakan tikar getah berwarna kayu. Ada bajet, pilih vinyl. Yang ingin mengekalkan mozek pula, karpet akan menjadi penyeri lantai.

3) WARNA
Pastikan tidak melebihi dari 2 warna. Untuk ruang rumah yang kecil, boleh memilih warna putih untuk menampakkan efek besar.

4) LAMPU
Untuk ruang tamu, gunakan lampu berwarna kuning untuk menaikkan mood. Lampu putih digunakan dalam tandas dan dapur. Tetapi sekiranya sudah terbiasa menggunakan lampu putih, jangan membuangnya. Tambah sahaja lampu kuning. Lampu untuk gambar dinding.

5) GAMBAR DINDING
Pastikan terdapat satu sudut gambar dinding. Apabila buka sahaja pintu masuk, akan terus nampak. Warna cat untuk dinding itu pula sedikit gelap berbanding dinding lain.

6) PERABOT
Pemilihannya berdasarkan gaya yang dipilih. Selarikan dengan bajet.

7) SOFT FINISHING
Tip memilih warna langsir, ikut sahaja warna dinding terletaknya gambar. Inginkan rumah kelihatan moden, pilih langsir plain.

Karpet juga dipilih berdasarkan pemilihan gaya. Karpet jenis geometrik memberi efek ruang rumah lebih besar.

8) AKSESORI POKOK
Daun besar diletakkan pada sudut ruang makan atau gambar dinding. Cari tempat yang orang akan dapat terus melihatnya. Bantal ruang tamu

9) BUNGA SEGAR/ARTIFICIAL
Yang suka menanam, letaklah bunga segar dalam rumah.

Sudah merancang hendak ‘makeover’ rumah tetapi masih buntu? Diharapkan perkongsian ini dapat membantu.

Kredit: Siti Mariam Kamsan

Bergantung kepada jenis material kain langsir tersebut sama ada ia boleh dibasuh dengan mesin basuh ataupun tidak. Sebagai contoh, material kain langsir yang lebih ringan adalah sesuai untuk pembasuhan di dalam mesin basuh manakala jenis material berat, tidak digalakkan. Berikut ialah teknik – tekniknya;

1. Jika mesin basuh anda dilengkapi dengan kitaran basuhan untuk fabrik lembut, pilih untuk menggunakan sistem itu. Jika sebaliknya, pilih penggunaan kitaran cool wash ataupun slow spin.

2. Tuangkan pencuci fabrik harian anda di dalam mesin basuh lebih kurang dua penutup.

3. Sekiranya kain langsir terlekat kotoran degil, sebelum membasuh dengan menggunakan mesin basuh rendamkan terlebih dahulu kain langsir lebih kurang 15  – 30 minit di dalam sebatian baking soda dan cuka putih. Kemudian bilaskan kain langsir dan masukkan ke dalam mesin basuh.

4. Jika anda bimbang kain langsir merenyuk, jangan ambil risiko membasuhnya dengan menggunakan mesin basuh. Lakukan dengan basuhan tangan sahaja.

5. Untuk mengekalkan langsir yang cantik dan bebas bau yang kurang menyenangkan, gunakan vakum ataupun berus lembut untuk menyingkirkan habuk dan kotoran. Serta semburkan dengan haruman fabrik.

10 TIP LANGSIR DARI IMPIANA

1.Sheer curtain anda menjadi kelabu? Jangan bimbang, rendam sahaja langsir anda dan biarkan semalaman. Kemudian basuh dan bilas seperti biasa. Jika keadaannya masih agak kekuningan disebabkan oleh kesan kimia cahaya matahari, tukarkan fungsinya kepada hiasan katil seperti kelambu atau pembahagi ruang. Paling penting dengan cucian sempurna ia bukan sahaja berbau wangi dan segar, malah bersih serta masih boleh dikitar semula.

2.Kucing anda semburkan ‘haruman’ pada langsir anda? Jangan panik! Anda boleh rendamkan bahagian yang terkena semburan kencing kucing anda itu sahaja atau memilih untuk merendamkan keseluruhan langsir. Sebelum merendamkannya ke dalam cecair cucian, sapukan bahagian yang terkena semburan kencing kucing anda dengan ubat gigi. Biarkan dalam sejam dua. Kemudian terus merendam ke dalam cecair pencuci agar bau kencing kucing hilang, malah tidak boleh dihidu oleh kucing anda.

3.Bagi langsir yang menggunakan kain tebal, anda boleh menggunakan bulu yam atau fabrik pembasmi habuk. Anda boleh lap debu atau habuk yang melekat pada langsir. Lakukan seminggu sekali terutamanya jika anda menetap di kawasan bandar. Manakala bucu langsir pula boleh disedut dengan menggunakan penyedut hampagas. Ada kalanya debu-debu seumpama inilah yang menjadikan fabrik nampak kotor dan kelabu terutamanya bagi anda yang memilih fabrik daripada jenis renda kasar.

4.Bagi yang menggunakan renda, anda juga boleh merendam seketika dengan air panas bersama serbuk pencuci agar rongga jalinan terbuka dan membebaskan kotoran pada celah-celah jalinan benang.

5.Awas! Jika anda menggunakan fabrik sheer halus yang eksklusif, pastikan anda menggunakan mesin basuh daripada cucian lembut supaya ia tidak merosakkan kain.

6.Pastikan anda hanya mencuci langsir sahaja di dalam satu bekas cucian terutamanya jika anda membasuh langsir yang berwarna gelap. Ini bagi mengelakkan warnanya tidak berbelak atau luntur .

7.Anak anda suka menepek gula-gula getah pada langsir? Tentu anda sakit hati bukan? Tenang ya! Anda boleh terus menggosok gula-gula getah tersebut dengan air batu sehingga keras. Kemudian anda boleh menariknya dengan mudah.

8.Jika langsir anda mempunyai tiga panel, anda boleh menukar bahagian panel yang anda mahu dan gantikannya dengan fabrik baharu yang bersesuaian terutamanya di bahagian bawah yang selalunya lebih kotor daripada bahagian atas.

9.Elakkan membasuh swag dengan mesin basuh terutamanya jika anda menggunakan swag daripada jenis satin polos. Ini boleh menjadikan juraian kain langsir anda berkedut dan amat payah untuk anda menggosokkannya nanti.

10.Bagi yang memilih langsir klasik, tali ikatan dengan tassel jangan dibasuh dengan menggunakan mesin basuh. Seandainya kotor, memadai dengan merendamkan tassel tersebut semalaman. Gunakan berus gigi terpakai untuk menyental lembut segala kekotoran jika perlu.


Punca Pokok Cili Lebat Daun Tapi Kedekut Buah Apa Puncanya?

Pokok cili antara tanaman mesti ada dikebun rumah. Ia mudah untuk ditanam namun sangat sensitif terhadap serangan perosak sam ada dari virus mahupun serangga. Itu, antara punca utama hasil cili tidak menjadi walaupun telah diberi baja yang mencukupi. Selain itu, ada beberapa perkara punca cili kedekut buah. Antaranya:

Masalah lain dengan cabai yang tidak berbunga atau berbuah adalah nutrisi yang tidak mencukupi. Tanaman dengan terlalu banyak nitrogen menjadi subur, hijau dan besar dengan mengorbankan buah sehingga akan mengakibatkan tanaman yang tidak berbuah.

Cili memerlukan fosforus dan kalium untuk mengahasilkan bunga dan buah yang banyak. Cara mudah untuk atasi masalah ini adalah semburkan tanaman dengan campuran 1 sudu teh garam yang dilarutkan ke dalam 940ml air suam. Ia akan membekalkan magnesium yang mempercepatkan proses penghasilan buah. Ulang langkah yang sama setiap 10 hari hingga ia berkesan.

Gantung Air Macam Ni Dekat Dahan, Pokok Rendang Berbuah. Pokok buah bila dah sampai masa untuk di tuai, mesti bahagian yang tinggi dan tidak samapai akan terbiar busuk hingga jatuh ke tanah. Bagaimanapun, ada tip yang boleh digunakan untuk memastikan pokok buah yang ditanam dalam sentiasa rendang walupun dah berusia.

Tips Pokok Buah Naik Meninggi, Separas Lutut Dah Berbuah
Sememangnya menjadi masalah untuk kutip hasil jika Pokok buah yang naik meninggi. Bukan itu saja, ia juga menyukarkan proses pemantauan dan penjagaan pokok.
Satu yang ramai tak tahu pokok yang dibiarkan meninggi ini juga mungkin tidak akan berbuah hingga ada yang sampai ke sudah tuan pokok tak merasa hasilnya.

Bagaimana pun ada tip yang boleh kita gunakan untuk memastikan pokok buah yang ditanam tak naik tinggi. Dikongsi oleh D’Pro A’nas boleh cuba kaedah Gravity Lowert telah beliau praktikkan untuk merendahkan pokok buah.

Jika disukat ketinggian pokok ini sudah melebihi tahap bahu orang dewasa. Jika dibiarkan tanpa kaedah tarikan graviti maka pokok ini akan meninggi dan terus meninggi.

Bila dah tinggi, pokok tak ingatlah nak berbuah. Asyik nak ‘makan’ dan nak meninggi semahu-mahunya.

Dengan kaedah GRAVITI LOWERT ini, kita dapat merendahkan pokok yang kita inginkan rendah dan mudah dipelihara serta buat pemantauan.

1.Bahan-bahan yang diperlukan untuk kaedah ini cuma plastik aiskrim, air dan tali plastik.

2. Caranya seperti dalam gambar di bawah. Cuma isi air dalam plastik aiskrim dan ikat kemas. Biarkan tali panjang supaya dapat diikat pada dahan pokok yang mampu menahan beban berat air tadi.

Hasil dari tarikan graviti pokok buah sudah mula berbunga.

Sebabnya untuk senang cerita dan faham, pokok kita akan ‘berfikir’ tahap ketinggian pokok cuma sampai setakat itu saja. Pokok dah tak dapat meninggi lagi.

Jadi pokok akan ‘berfikir’ untuk lahirkan keturunan/generasi baru iaitu berbuah dan berbunga. Istimewanya pokok rendah paras lutut dah berbuah.

Jangan lupa berikan baja buah sewaktu kita merendahkan pokok.

Cara membungakan dan membuahkan;
– 1 Sudu Makan Baja Novatec Premium.
– 1/2 Sudu Makan Baja TSP
– 1/2 Sudu Makan Baja MKP
– 2 Minggu Sekali.
– Saiz pasu 24 inci.

Kalau pasu kecil kurangkan dos kepada setengah.
Kalau atas tanah, kena darab 3X jumlah baja mengikut umur pokok.
Siram setiap hari, buat waktu petang sahaja bila putik bunga mula keluar. Ia bagi mengelakkan bunga gugur jika disiram waktu matahari naik.

Jangan buat pada pokok yang berdahan besar

Perkongsian dari pengalaman ini hanya sesuai untuk pokok buah berdahan sederhana, jangan buat pada pokok dahan besar.

Untuk keselamatan, jangan buat kalau pokok dah tinggi sebab membahayakan. Tebang dan tunggu dahan baru. Redha saja kalau pokok dah meninggi.

Kaedah ini dibuat pada pokok belimbing tetapi boleh juga dilakukan pada pokok buah yang lain seperti jambu air, longan, rambutan dan lain-lain.

Semoga bermanfaatGantung Air Macam Ni Dekat Dahan, Pokok Rendang Berbuah

Seringkali warga bandar mengeluh macam mana nak bercucuk tanam kalau ruang yang ada pun sempit dan muat-muat untuk keperluan keluarga saja. Sebenarnya ada banyak cara yang sesuai cuma mungkin mindset kita dah terbiasa kalau nak tanam pokok mestilah di atas tanah. Dengan panduan daripada Jabatan Pertanian ini, mereka yang tinggal di flat, apartment, rumah teres lot tengah dan sebagainya boleh amalkan menanam sayur cara ini. Mudah dan dapat memberi manfaat buat keluarga kita.

i.) Konsep Laman Edibel

Laman edibel adalah satu konsep yang menggabungkan penanaman antara tanaman edibel atau tanaman makanan dan tanaman hiasan mengikut nisbah 70:30 iaitu 70% tanaman makanan dan 30% tanaman hiasan. Gabungan ini, selain menjadikan persekitaran kelihatan menarik, ia juga boleh menjadi sumber makanan segar, berkhasiat dan selamat dimakan.  Tanaman edibel yang dipilih dan ditanam seharusnya dapat menampung secukupnya untuk satu hidangan dan tanaman hiasan pula berfungsi sebagai agen biologi kawalan serangga perosak. Kebiasaannya jenis tanaman yang boleh ditanam adalah sayuran jenis daun seperti sawi, pak choi, kangkung, bayam dan jenis sayur buah seperti cili, terung, bendi, peria. Tanaman herba seperti serai, kunyit, kari, pandan dan pokok limau sesuai ditanam kerana ia adalah tanaman yang lasak dengan penyelenggaraan yang mudah.

ii.) Penanaman dalam Bekas/Pasu

Bagi kawasan rumah kediaman yang mempunyai ruang persekitaran yang agak sempit seperti rumah pangsa atau flat, penanaman sayuran dan herba sesuai di tanam di dalam pasu, bekas terpakai atau polibeg. Selain mudah dari segi penyelenggaraan tanaman seperti menggembur media, membaja, merumpai dan menyiram, penanaman dalam pasu juga menghasilkan keseragaman reka bentuk di halaman rumah yang sempit.

Terdapat pelbagai jenis pasu yang berbeza dari segi bentuk dan saiz yang ada dijual di pasaran. Pemilihan jenis tanaman yang sesuai ditanam di dalam pasu adalah bergantung kepada saiz pasu. Jenis tanaman sayur-sayuran yang sesuai ditanam di dalam pasu bersaiz sederhana kecil (±10”x10”) adalah dari jenis akar serabut, semusim, tidak menjalar dan ketinggian pokok di bawah 1 meter.

Kebiasaan sayuran jenis daun yang ditanam di dalam pasu adalah seperti sawi, pak choi, kangkung, bayam, salad, kuchai manakala kailan dan jenis sayur buah seperti cili, terung dan bendi.

Bagi tanaman herba yang sesuai ditanam di dalam pasu adalah seperti kunyit, kari, pandan, lidah buaya, rosemary, kesum, pegaga, stevia dan pokok limau. Walau bagaimanapun, penuaian yang kerap perlu dibuat memandangkan tanaman ini mudah membiak.

iii.) Tanam Dalam Bekas Recyle

Konsep guna semula bahan terbuang/terpakai sesuai dipraktikkan di kediaman dengan menjadikan botol plastik, bekas air minuman, tong drum plastik, tin, bekas kaca, kain dll. sebagai bekas tanaman. Terdapat pelbagai ciptaan boleh dihasilkan dari bahan terbuang/terpakai seperti menara botol, mini aquaponik, bekas siraman dll. Tambahan lagi, dengan sedikit sentuhan kreativiti dalam inovasi ini boleh menjadi pendapatan sampingan kepada penduduk bandar.

Bahan buangan sisa dapur seperti sayur, buah, ikan dan ayam boleh diproses menjadi baja semula jadi dan sebagai bahan untuk kawalan serangga manakala bahan buangan makanan jika ditambahkan dengan tanah bermikrob boleh pula dijadikan baja kompos dan digunakan semula pada tanaman. Selain aktiviti ini dapat menjimatkan kos input pertanian, mengurangkan sisa buangan rumah, menjamin keselamatan dan kesihatan makanan itu sendiri malah dapat menggalakkan penduduk bandar untuk bersosial dan berkreativiti.

iv.) Penanaman Vertikal

Penanaman vertikal dihasilkan di atas permukaan yang menegak dengan cara pokok tumbuh di atas permukaan tersebut yang disokong oleh struktur tertentu dengan mengandungi medium tanaman mencukupi. Konsep ini sesuai untuk diaplikasikan di kawasan terhad dengan mengambil kira faktor seperti ruang, kesuaian tanaman, jenis medium tanaman dan tarikan graviti. Selain itu, penyiraman tanaman diberi secukupnya sahaja.

Jenis tanaman sayur-sayuran yang sesuai ditanam menggunakan konsep ini adalah dari jenis akar serabut, semusim, tidak menjalar, batang lembut dan ketinggian kurang dari 1 kaki. Kebiasaannya adalah sayuran jenis daun seperti sawi, pak choi, kangkung, bayam, salad dan kuchai.

Bagi tanaman herba yang sesuai adalah dari jenis akar serabut, merayap dan renek seperti rosemary, kesum, pegaga dan stevia.

v.) Teknik Tanaman Hidroponik

Selain penanaman terus ke tanah atau penanaman menggunakan pasu, beberapa teknologi dalam pertanian boleh diaplikasikan di kawasan kediaman yang sempit seperti teknologi mini fertigasi, Nutrient Film Technique (NFT) dan piskiponik. Teknologi fertigasi adalah satu kaedah penanaman dimana baja dalam bentuk larutan disalurkan melalui sistem pengairan, manakala NFT adalah teknik hidroponik (tanaman sayur-sayuran tanpa tanah) di mana baja dalam bentuk larutan dialirkan melalui satu kitaran saluran bersambung  dan piskiponik adalah kombinasi aktiviti akuakultur (ternakan ikan dalam kurungan) dan hidroponik. Dengan sedikit pengubahsuaian, semua teknologi ini boleh diaplikasikan di kawasan kediaman yang terhad, sempit dan tiada tanah untuk bertani.

Jenis tanaman sayur-sayuran yang sesuai ditanam menggunakan teknologi NFT dan piskiponik adalah dari jenis akar serabut, semusim, tidak menjalar, batang lembut dan ketinggian kurang dari 1 kaki. Kebiasaannya adalah sayuran jenis daun yang ditanam seperti sawi, pak choi, kangkung, bayam, salad dan kuchai.

Kacang tanah adalah tanaman yang boleh dikatakan mudah untuk ditanam. Namun, untuk menghasilkan kacang tanah yang banyak dan berkualiti agak sukar. Sebenanrya ia memerlukan teknik dan tekniknya tidaklah terlalu sudah. Nak tahu macam mana nak tanam kacang tanah denagn teknik yang betul, apa kata kita ikut cara Norainizam Nizam ini.

1. Penyediaan tanah dan  batas
Tanah yang terbaik untuk penanaman kacang tanah ialah dari jenis yang berpasir. Kacang tanah boleh tanam di dalam pasu atau polibeg tetapi lebih mudah untuk diuruskan di atas batas. Ini kerana, tanaman kacang perlu kerap melakukan tambakkan terutamanya pada sulur yang baru kelur. Disamping itu juga, bekas atau batas tanaman kacang tanah perlu bersih dan tidak mempunyai sebarang rumpai untuk mengurangkan masalah kekurangan nutrien yang boleh merencatkan pertumbuhan dan hasil kacang tanah.

2. Penyediaan benih kacang tanah
Benih yang berkualiti boleh diperoleh dari kacang yang segar atau yang baru di tuai. Kupas kulitnya dan ambil biji kacang didalamnya. Sebelum semai biji benih kacang tanah, pastikan batas terhindar dari semut kerana ia merupakan perosak utama biji benih. Semut suka makan kacang tanah. Jika menggunakan kacang tanah yang dibeli dipasaran, ia perlu direndam 2-3 jam. Hanya biji benih yang tenggelam sahaja di ambil untuk semaian. yang terapung bermakna biji kacang tanah tersebut telah rosak

3. Penyediaan lubang tanaman
Sediakan lubang tanaman sedalam 1 1/2 inci dengan jarak 3/4 kaki atau sejengkal setengah bagi setiap lubang. Isi 4-5 biji benih kacang tanah bagi setiap lubang dan timuskan dengan tanah

4. Pembajaan
Sebaiknya gunakan baja organik. Selesai penyedaiaan batas, taburkan baja organik dan biarkan 1 hingga 2 minggu sebelum di semai biji benih. Pembajaan berikutnya boleh dilakukan selepas 30 hari semaian. Selepas 30 hari semai, pokok kacang tanah dah mula bercambah dan telah mencapai ketinggian 4-5 inci. Apabila pokok sudah membesar, cara pembajaan adalah dengan menyelak dan taburkan baja antara pokok. Selepas tabur, siraman perlu dilakukan segera. Pokok kacang tidak memerlukan pembajaan yang kerap.

5. Siraman
Penyiraman bergantung pada keadaan cuaca. Seeloknya 2 kali sehari. Perlu diingat jika medium tanaman yang digunakan berpasir, penyiraman perlu dilakukan lebih banyak ketika musim panas. Ini kerana, medium tanaman jenis pasir lebih cepat menyerap air namun tidak mengekalkan kelembapan dalam tempoh yang lama. Ketika musim panas, siraman yang dilakukan hanya berupaya melembapkan permukaan tanah. Namun, bahagian dalamnya masih kering. Jadi perlu lebih lama menyiram

6. Penggunaan racun serangga
Kacang tanah tidak mempunyai sebarang ancaman serangga perosak utama. Hanya masalah smeut dan tikus yang memakan kacang.

7. Tuaian
Kacang tanah sudah boleh dituai apabila mencapai tempoh 90-100 hari. Petanda kacang tanah anda sudah sedia di tuai juga boleh dilihat apabila daunya yang lebat mula kering dan gugur. Daun dibahagian atas atau pucuk pula kelihatan kekuningan.